Avis juridique important

|

31994D0209

94/209/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Απριλίου 1994 για την κατάργηση του γνωμοδοτικού συμβουλίου των περιφερειακών αρχών και τοπικών αρχών

Επίσημη Εφημερίδα αριθ. L 103 της 22/04/1994 σ. 0028 - 0028

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Απριλίου 1994 για την κατάργηση του γνωμοδοτικού συμβουλίου των περιφερειακών αρχών και τοπικών αρχών (94/209/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση τηςε Ευρωπαϊκής Κοινότητας,  Εκτιμώντας:  ότι, με την απόφαση 88/487/ΕΟΚ της Επιτροπής (1), συστήνεται το γνωμοδοτικό συμβούλιο των περιφερειακών αρχών και τοπικών αρχών- ότι το άρθρο 198Α της συνθήκης θεσπίζει τη σύσταση της Επιτροπής των Περιφερειών η οποία αποτελείται από εκπροσώπους των περιφερειακών αρχών και τοπικών αρχών, θεσμοποιώντας έτσι τη συμμετοχή των περιφερειακών αρχών και τοπικών αρχών στην επεξεργασία  και την εφαρμογή των κοινοτικών πολιτικών- ότι η Επιτροπή των Περιφερειών, η οποία προβλέπεται από τα άρθρα 198Α έως Γ της συνθήκης, άρχισε να λειτουργεί στις 9 Μαρτίου 1994- ότι η Επιτροπή των Περιφερειών μπορεί να αναλάβει το έργο του γνωμοδοτικού συμβουλίου των περιφερειακών αρχών και τοπικών αρχών το οποίο συστάθηκε με την απόφαση 88/487/ΕΟΚ- ότι θα πρέπει, επομένως, να καταργηθεί το εν λόγω συμβούλιο,  ΑΠΟΦΑΣΙΖΕΙ:   Άρθρο 1  Η απόφαση 88/487/ΕΟΚ καταργείται.   Άρθρο 2  Η παρούσα απόφαση αρχίζει να ισχύει στις 15 Μαρτίου 1994.  Βρυξέλλες, 21 Απριλίου 1994.  Για την Επιτροπή Bruce MILLAN Μέλος της Επιτροπής  (1) ΕΕ αριθ. L 247 της 6. 9. 1988, σ. 23.


Avis juridique important

|

31981D0120

81/120/Ευρατόμ, ΕΟΚ: Απόφαση τού Συμβουλίου τής 3ης Μαρτίου 1981 περί διορισμού τών αναπληρωματικών μελών τής Οικονομικής καί Κοινωνικής Επιτροπής

Επίσημη Εφημερίδα αριθ. L 067 της 12/03/1981 σ. 0027 - 0028

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 3ης Μαρτίου 1981  περί διορισμού των αναπληρωματικών μελών της Οικονομικής και Κοινωνικής Επιτροπής  (81/120/Ευρατόμ, ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 193 έως 195,  τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας, και ιδίως τα άρθρα 165 και 167,  τη συμφωνία περί ορισμένων κοινών οργάνων των Ευρωπαϊκών Κοινοτήτων, και ιδίως το άρθρο 5,  τη συνθήκη περί προσχωρήσεως της Ελληνικής Δημοκρατίας στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας, η οποία υπογράφηκε στις 28 Μαΐου 1979, καθώς και την απόφαση του Συμβουλίου της 24ης Μαΐου 1979 σχετικά με την προσχώρηση της Ελληνικής Δημοκρατίας στην Ευρωπαϊκή Κοινότητα Άνθρακος και Χάλυβος, και ιδίως τα άρθρα 17 και 136 της συνημμένης πράξεως,  τον κατάλογο των υποψηφίων που υπέβαλε στο Συμβούλιο η κυβέρνηση της Ελληνικής Δημοκρατίας,  αφού έλαβε τη γνώμη της Επιτροπής,  Εκτιμώντας:  ότι η θητεία των μελών της Οικονομικής και Κοινωνικής Επιτροπής που υπηρετούσαν κατά την προσχώρηση της Ελληνικής Δημοκρατίας λήγει στις 18 Σεπτεμβρίου 1982,  ΑΠΟΦΑΣΙΖΕΙ:  Άρθρο μόνο  Διορίζονται αναπληρωματικά μέλη της Οικονομικής και Κοινωνικής Επιτροπής για την περίοδο από την ημερομηνία της παρούσας αποφάσεως μέχρι τις 18 Σεπτεμβρίου 1982 τα πρόσωπα των οποίων τα ονόματα αναφέρονται κατά αλφαβητική σειρά στο παράρτημα.  Έγινε στις Βρυξέλλες, στις 3 Μαρτίου 1981.  Για το Συμβούλιο  Ο Πρόεδρος  G. M. V. van AARDENNE  ΠΑΡΑΡΤΗΜΑ  Κατάλογος κατά αλφαβητική σειρά των Ελλήνων αναπληρωματικών μελών της Οικονομικής και Κοινωνικής Επιτροπής  1.2 // Ανδρέας Μπλαμούτσης  // - Μέλος του Διοικητικού Συμβουλίου του Εμπορικού Συλλόγου Αθηνών  // Άννα Μπρεδήμα  // - Ειδική Σύμβουλος της Ενώσεως Ελλήνων Εφοπλιστών  // Ηλίας Χρονόπουλος  // - Πρόεδρος της Πανελληνίου Συνομοσπονδίας Ενώσεων Γεωργικών Συνεταιρισμών (ΠΑΣΕΓΕΣ)  // Γεώργιος Ντάσης  // - Συνεργάτης της Γενικής Συνομοσπονδίας Εργατών Ελλάδος (ΓΣΕΕ)  // Ιωάννης Δούρος  // - Πρόεδρος του Γενικού Συμβουλίου της Ανωτάτης Διοικούσης Επιτροπής Δημοσίων Υπαλλήλων (ΑΔΕΔΥ)  // Θεοδόσιος Γεωργίου  // - Δικηγόρος, Γενικός Γραμματεύς του Συμβουλίου Κοινωνικής και Οικονομικής Πολιτικής (ΣΚΟΠ)  // Χρήστος Καρακίτσος  // - Γενικός Γραμματεύς της Γενικής Συνομοσπονδίας Εργατών Ελλάδος (ΓΣΕΕ)  // Φιλώτας Καζάζης  // - Αντιπρόεδρος του Συνδέσμου Ελληνικών Βιομηχανιών  // Νικόλαος Κολύμβας  // - Γενικός Γραμματεύς του Διοικητικού Συμβουλίου της Πανελληνίου Συνομοσπονδίας Ενώσεων Γεωργικών Συνεταιρισμών (ΠΑΣΕΓΕΣ)  // Παύλος Παπαδόπουλος  // - Βιοτέχνης, Αντιπρόεδρος του Βιοτεχνικού Επιμελητηρίου Αθηνών  // Ρίζος Ρίζος  // - Πρόεδρος της Ομοσπονδίας Επαγγελματιών και Βιοτεχνών Αθηνών  // Εμμανουήλ Σαΐτης  // - Γενικός Γραμματεύς της Πανελληνίου Ναυτικής Ομοσπονδίας


title: 2007/623/ΕΚ: Απόφαση της Επιτροπής, της 31ης Αυγούστου 2007 , για σύσταση ομάδας υψηλού επιπέδου ανεξάρτητων ενδιαφερόμενων μερών σχετικά με τον διοικητικό φόρτο

text:
               28.9.2007

               EL

               Επίσημη Εφημερίδα της Ευρωπαϊκής Ένωσης

               L 253/40

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 31ης Αυγούστου 2007
   για σύσταση ομάδας υψηλού επιπέδου ανεξάρτητων ενδιαφερόμενων μερών σχετικά με τον διοικητικό φόρτο
   (2007/623/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Στις 24 Ιανουαρίου 2007 η Επιτροπή εξέδωσε την ανακοίνωση με τίτλο «Πρόγραμμα δράσης για τη μείωση του διοικητικού φόρτου στην Ευρωπαϊκή Ένωση» (1), στην οποία ανακοίνωσε την πρόθεσή της να υιοθετήσει μια διαφανή προσέγγιση προς την κατεύθυνση της εφαρμογής του προγράμματος δράσης με τη συμμετοχή ενδιαφερόμενων μερών από όλη την Ευρωπαϊκή Ένωση και επωφελούμενη συνεχώς από τις συμβολές τους.

               (2)

               Το πρόγραμμα δράσης επικυρώθηκε από το εαρινό Ευρωπαϊκό Συμβούλιο του 2007 που υπογράμμισε το στόχο της μείωσης του διοικητικού φόρτου κατά 25 % έως το 2012.

               (3)

               Η Επιτροπή διαβουλεύεται ήδη και συνεργάζεται σχετικά με το θέμα αυτό με εμπειρογνώμονες των κρατών μελών μέσω της ομάδας υψηλού επιπέδου εθνικών εμπειρογνωμόνων σε ρυθμιστικά θέματα για τη βελτίωση της νομοθεσίας αλλά, με σκοπό την εξασφάλιση εξίσου αποτελεσματικής διάδρασης με τους λοιπούς ενδιαφερομένους, η συμβολή των οποίων είναι απαραίτητη για την επίτευξη του φιλόδοξου στόχου της μείωσης και σύμφωνα με την προαναφερόμενη ανακοίνωση, η Επιτροπή ενδέχεται να πρέπει να ζητήσει την εμπειρογνωμοσύνη ειδικών σε κάποιο συμβουλευτικό όργανο.

               (4)

               Επομένως, είναι σκόπιμο να συσταθεί μια ομάδα εμπειρογνωμόνων στον τομέα της μείωσης του διοικητικού φόρτου και να καθοριστούν τα καθήκοντα και η δομή της.

               (5)

               Η ομάδα πρέπει να παρέχει συμβουλές στην Επιτροπή όσον αφορά το πρόγραμμα δράσης ιδίως σχετικά με τα μέτρα μείωσης του διοικητικού φόρτου που προτείνονται από τους συμβούλους, μέσω διαδικτυακής διαβούλευσης και τοπικών εργαστηρίων στα κράτη μέλη.

               (6)

               Η ομάδα πρέπει να αποτελείται από ανεξάρτητους ενδιαφερομένους υψηλού επιπέδου που έχουν επιλεγεί με βάση την εμπειρογνωμοσύνη τους στον τομέα της βελτίωσης της νομοθεσίας ή/και τους τομείς πολιτικής που καλύπτονται από το πρόγραμμα δράσης. Η Επιτροπή πρέπει να εξασφαλίσει ότι τα συμφέροντα των μικρών και μεγάλων επιχειρήσεων, των κοινωνικών εταίρων, των οργανώσεων των καταναλωτών και των περιβαλλοντικών οργανώσεων, συμπεριλαμβανομένων των μη κυβερνητικών οργανώσεων, εκπροσωπούνται επαρκώς.

               (7)

               Πρέπει να θεσπιστούν κανόνες για τη δημοσιοποίηση των πληροφοριών από τα μέλη της ομάδας, με την επιφύλαξη των κανόνων της Επιτροπής στον τομέα της ασφάλειας που καθορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ (2).

               (8)

               Τα δεδομένα προσωπικού χαρακτήρα που αφορούν τα μέλη της ομάδας πρέπει να υποβάλλονται σε επεξεργασία σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (3).

               (9)

               Είναι σκόπιμο να οριστεί περίοδος εφαρμογής της παρούσας απόφασης. Η Επιτροπή θα εξετάσει σε εύθετο χρόνο τη σκοπιμότητα παράτασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η ομάδα υψηλού επιπέδου ανεξάρτητων ενδιαφερόμενων μερών για το διοικητικό φόρτο
   Η ομάδα υψηλού επιπέδου ανεξάρτητων ενδιαφερόμενων μερών για το διοικητικό φόρτο, στο εξής αναφερόμενη ως «η ομάδα», συγκροτείται με ισχύ από τις 31 Αυγούστου 2007.
   Άρθρο 2
   Καθήκον
   Καθήκον της ομάδας είναι να παρέχει συμβουλές στην Επιτροπή όσον αφορά το πρόγραμμα δράσης για τη μείωση του διοικητικού φόρτου στην Ευρωπαϊκή Ένωση, στόχος του οποίου είναι να μειωθεί ο διοικητικός φόρτος για τις επιχειρήσεις που απορρέει από τη νομοθεσία της ΕΕ κατά 25 % έως το 2012.
   Ειδικότερα, η εν λόγω ομάδα:

               —

               παρέχει συμβουλές σχετικά με τα μέτρα μείωσης του διοικητικού φόρτου που προτείνονται από τους συμβούλους, μέσω διαδικτυακής διαβούλευσης και τοπικών εργαστηρίων στα κράτη μέλη,

               —

               συμβουλεύει την Επιτροπή, κατόπιν αίτησής της, για μεθοδολογικά ζητήματα που ενδέχεται να ανακύπτουν στο πρόγραμμα δράσης,

               —

               προτείνει τις πρόσθετες νομοθετικές πράξεις που θα μπορούσαν να συμπεριληφθούν στην ενέργεια μέτρησης σε ολόκληρη την ΕΕ, εφόσον χρειάζεται.

         Η εντολή δίνεται για τρία έτη: μπορεί να παραταθεί με απόφαση της Επιτροπής.
   Άρθρο 3
   Διαβούλευση
   1.   Η Επιτροπή μπορεί να συμβουλευτεί την ομάδα για κάθε θέμα σχετικά με την εφαρμογή του προγράμματος δράσης για τη μείωση του διοικητικού φόρτου στην Ευρωπαϊκή Ένωση.
   2.   Ο πρόεδρος της ομάδας μπορεί να προτρέπει την Επιτροπή να ζητεί τη γνώμη της ομάδας για ένα συγκεκριμένο ζήτημα. Η ομάδα δεν παρέχει τέτοιες συμβουλές, εκτός αν της ζητηθεί γραπτώς από την Επιτροπή.
   Άρθρο 4
   Σύνθεση — Διορισμός
   1.   Η ομάδα αποτελείται από έως και 15 μέλη.
   2.   Η Επιτροπή διορίζει αρχικά τον πρόεδρο της ομάδας. Τα μέλη της ομάδας διορίζονται στη συνέχεια από την Επιτροπή κατόπιν διαβούλευσης με τον πρόεδρο από ενδιαφερομένους υψηλού επιπέδου με αρμοδιότητα στους τομείς που αναφέρονται στο άρθρο 2 και στο άρθρο 3 παράγραφος 1.
   Τα μέλη επιλέγονται με βάση την εμπειρογνωμοσύνη τους στον τομέα της βελτίωσης της νομοθεσίας ή/και τους τομείς πολιτικής που καλύπτονται από το πρόγραμμα δράσης. Η Επιτροπή εξασφαλίζει ότι τα συμφέροντα των μικρών και μεγάλων επιχειρήσεων, των κοινωνικών εταίρων, των οργανώσεων των καταναλωτών και των περιβαλλοντικών οργανώσεων, συμπεριλαμβανομένων των μη κυβερνητικών οργανώσεων, αντιπροσωπεύονται επαρκώς.
   3.   Τα μέλη διορίζονται σε προσωπική βάση και παρέχουν συμβουλές στην Επιτροπή κατ’ αμερόληπτο τρόπο σύμφωνα με την παρούσα απόφαση.
   4.   Τα μέλη της ομάδας διορίζονται για τριετή θητεία. Παραμένουν στα καθήκοντά τους έως ότου αντικατασταθούν ή λήξει η θητεία τους.
   5.   Τα μέλη, τα οποία δεν είναι πλέον σε θέση να συμβάλουν αποτελεσματικά στις εργασίες της ομάδας, τα οποία παραιτούνται ή τα οποία δεν πληρούν τις προϋποθέσεις που ορίζονται στην παράγραφο 3 του παρόντος άρθρου ή του άρθρου 287 της συνθήκης, μπορούν να αντικατασταθούν για την εναπομένουσα περίοδο της θητείας τους.
   6.   Τα μέλη αναλαμβάνουν κάθε έτος ενυπόγραφα την υποχρέωση να ενεργούν προς το δημόσιο συμφέρον και υποβάλλουν δήλωση σχετικά με την ύπαρξη ή όχι συμφέροντος που ενδεχομένως θα αμφισβητούσε την αντικειμενικότητά τους.
   7.   Τα ονόματα των μελών δημοσιεύονται στο δικτυακό τόπο της Γενικής Διεύθυνσης Επιχειρήσεων και Βιομηχανίας. Τα ονόματα των μελών συγκεντρώνονται, υποβάλλονται σε επεξεργασία και δημοσιεύονται σύμφωνα με τις διατάξεις του κανονισμού (ΕΚ) αριθ. 45/2001.
   Άρθρο 5
   Λειτουργία
   1.   Επιτρέπεται, σε συμφωνία με την Επιτροπή, η σύσταση υποομάδων για την εξέταση ειδικών ζητημάτων με βάση την εντολή που τους δίνει η ομάδα. Οι υποομάδες αυτές διαλύονται αμέσως μετά την επίτευξη της αποστολής τους. Εφόσον κρίνεται κατάλληλο, θα αναζητείται η γνώμη των υφιστάμενων ομάδων ενδιαφερομένων με τομεακή εμπειρογνωμοσύνη και θα διαβιβάζεται στην ομάδα και στις υποομάδες.
   2.   Η Επιτροπή ή ο πρόεδρος σε συμφωνία με την Επιτροπή μπορεί να ζητήσει από εμπειρογνώμονες ή παρατηρητές που διαθέτουν ειδικές γνώσεις για κάποιο θέμα της ημερήσιας διάταξης να συμμετάσχουν στις εργασίες της ομάδας ή μιας υποομάδας, εφόσον η παρουσία τους κρίνεται σκόπιμη ή/και αναγκαία.
   3.   Οι πληροφορίες που προκύπτουν από τη συμμετοχή στις εργασίες της ομάδας ή της υποομάδας δεν μπορούν να δημοσιοποιηθούν, εφόσον η Επιτροπή κρίνει ότι πρόκειται για εμπιστευτικά θέματα.
   4.   Η ομάδα και οι υποομάδες της κατά κανόνα συνεδριάζουν στους χώρους της Επιτροπής και σύμφωνα με τις διαδικασίες και το χρονοδιάγραμμα που αυτή έχει ορίσει. Η Γενική Διεύθυνση Επιχειρήσεων και Βιομηχανίας παρέχει γραμματειακή υποστήριξη.
   5.   Η ομάδα καταρτίζει τον εσωτερικό κανονισμό της με βάση τους πρότυπους κανόνες διαδικασίας τους οποίους έχει θεσπίσει η Επιτροπή (4).
   6.   Η Επιτροπή θα δημοσιεύει γενικά στο δικτυακό τόπο, στην αυθεντική γλώσσα του εκάστοτε εγγράφου, περιλήψεις, συμπεράσματα, ή επιμέρους συμπεράσματα ή έγγραφα εργασίας της ομάδας.
   Άρθρο 6
   Δαπάνες συνεδριάσεων
   Η Επιτροπή επιστρέφει τα έξοδα ταξιδίου και, κατά περίπτωση, διαμονής των μελών, εμπειρογνωμόνων και παρατηρητών που συνδέονται με δραστηριότητες της ομάδας με βάση τους κανόνες της Επιτροπής που ισχύουν σε θέματα αποζημίωσης εξωτερικών εμπειρογνωμόνων.
   Τα μέλη, οι εμπειρογνώμονες και οι παρατηρητές δεν αμείβονται για τις υπηρεσίες που παρέχουν.
   Τα έξοδα των συνεδριάσεων καλύπτονται εντός των ορίων των πιστώσεων που καθορίζονται ετησίως από τις αρμόδιες υπηρεσίες της Επιτροπής.
   Άρθρο 7
   Εφαρμογή
   Η απόφαση ισχύει έως τρία έτη μετά την έγκρισή της από την Επιτροπή.

      Βρυξέλλες, 31 Αυγούστου 2007.

            Για την Επιτροπή

         Günter VERHEUGEN

            Αντιπρόεδρος

      (1)  COM(2007) 23 τελικό, 24 Ιανουαρίου 2007.

      (2)  ΕΕ L 317 της 3.12.2001, σ. 1. Απόφαση όπως τροποποιήθηκε τελευταία με την απόφαση 2006/548/ΕΚ, Ευρατόμ (ΕΕ L 215 της 5.8.2006, σ. 38).

      (3)  ΕΕ L 8 της 12.1.2001, σ. 1.

      (4)  Βλέπε πρότυπους κανόνες διαδικασίας — Παράρτημα ΙΙΙ του εγγράφου SEC(2005) 1004.


title: Απόφαση (ΚΕΠΠΑ) 2015/1008 του Συμβουλίου, της 25ης Ιουνίου 2015, για την τροποποίηση της απόφασης 2010/413/ΚΕΠΠΑ σχετικά με περιοριστικά μέτρα κατά του Ιράν

text:
               26.6.2015

               EL

               Επίσημη Εφημερίδα της Ευρωπαϊκής Ένωσης

               L 161/19

         ΑΠΌΦΑΣΗ (ΚΕΠΠΑ) 2015/1008 ΤΟΥ ΣΥΜΒΟΥΛΊΟΥ
   της 25ης Ιουνίου 2015
   για την τροποποίηση της απόφασης 2010/413/ΚΕΠΠΑ σχετικά με περιοριστικά μέτρα κατά του Ιράν
   TO ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την απόφαση 2010/413/ΚΕΠΠΑ του Συμβουλίου, της 26ης Ιουλίου 2010, για περιοριστικά μέτρα κατά του Ιράν και για την κατάργηση της κοινής θέσης 2007/140/ΚΕΠΠΑ (1), και ιδίως το άρθρο 23 παράγραφος 2,
   Εκτιμώντας τα ακόλουθα:

               (1)

               Στις 26 Ιουλίου 2010 το Συμβούλιο εξέδωσε την απόφαση 2010/413/ΚΕΠΠΑ.

               (2)

               Σύμφωνα με το άρθρο 26 παράγραφος 3 της απόφασης 2010/413/ΚΕΠΠΑ, το Συμβούλιο προέβη σε επανεξέταση του καταλόγου των καταχωρισμένων προσώπων και οντοτήτων που περιέχεται στο παράρτημα II της εν λόγω απόφασης.

               (3)

               Ένα πρόσωπο και οκτώ οντότητες θα πρέπει να αφαιρεθούν από τον κατάλογο των προσώπων και οντοτήτων που υπόκεινται σε περιοριστικά μέτρα, όπως αυτός έχει στο παράρτημα II της απόφασης 201/413/ΚΕΠΠΑ.

               (4)

               Επιπροσθέτως, οι καταχωρίσεις που αφορούν έξι οντότητες που υπόκεινται σε περιοριστικά μέτρα, ως έχουν στο παράρτημα II της απόφασης 2010/413/ΚΕΠΠΑ, θα πρέπει να τροποποιηθούν.

               (5)

               Η απόφαση 2010/413/ΚΕΠΠΑ θα πρέπει, επομένως, να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της απόφασης 2010/413/ΚΕΠΠΑ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 25 Ιουνίου 2015.

            Για το Συμβούλιο

            Ο Πρόεδρος

         E. RINKĒVIČS

      (1)  ΕΕ L 195 της 27.7.2010, σ. 39.

      ΠΑΡΑΡΤΗΜΑ

                  1.

                  Οι καταχωρίσεις που αφορούν τα πρόσωπα και τις οντότητες που απαριθμούνται κατωτέρω διαγράφονται από τον κατάλογο που περιλαμβάνεται στο παράρτημα ΙΙ της απόφασης 2010/413/ΚΕΠΠΑ.

                              I.

                              Πρόσωπα και οντότητες που εμπλέκονται σε πυρηνικές δραστηριότητες ή δραστηριότητες βαλλιστικών πυραύλων και πρόσωπα και οντότητες που στηρίζουν την κυβέρνηση του Ιράν.
                              A.   Πρόσωπα

                                          5.

                                          Mahmood JANNATIAN

                                    B.   Οντότητες

                                          160.

                                          Εταιρεία CF Sharp and Company Private Limited

                              III.

                              Ναυτιλιακές Γραμμές της Ισλαμικής Δημοκρατίας του Ιράν (IRISL)
                              B.   Οντότητες:

                                          60.

                                          Bright-Nord GmbH und Co. KG

                                          63.

                                          Cosy-East GmbH und Co. KG

                                          86.

                                          Great-West GmbH und Co. KG

                                          87.

                                          Happy-Süd GmbH und Co. KG

                                          127.

                                          NHL Basic Ltd.

                                          128.

                                          NHL Nordland GmbH

                                          132.

                                          Prosper Basic GmbH

                  2.

                  Οι ακόλουθες καταχωρίσεις αντικαθιστούν τις καταχωρίσεις που αφορούν τις οντότητες που απαριθμούνται κατωτέρω, ως έχουν στο παράρτημα II της απόφασης 2010/413/ΚΕΠΠΑ.

                              I.

                              Πρόσωπα και οντότητες που εμπλέκονται σε πυρηνικές δραστηριότητες ή δραστηριότητες βαλλιστικών πυραύλων και πρόσωπα και οντότητες που στηρίζουν την κυβέρνηση του Ιράν.
                              B.   Οντότητες

                                          Ονομασία

                                          Αναγνωριστικά στοιχεία

                                          Αιτιολογία

                                          Ημερομηνία καταχώρισης

                                          76.

                                          Iran Marine Industrial Company (SADRA)

                                          Sadra Building No. 3, Shafagh St., Poonak Khavari Blvd., Shahrak Ghods, P.O. Box 14669-56491, Τεχεράνη, Ιράν

                                          Ελέγχεται ουσιαστικά από τη Sepanir Oil & Gas Energy Engineering Company, που κατονομάζεται από την ΕΕ ως εταιρεία του IRGC (Σώμα της Ισλαμικής Επαναστατικής Φρουράς). Παρέχει στήριξη στην κυβέρνηση του Ιράν μέσω της συμμετοχής της στον ενεργειακό τομέα του Ιράν, επίσης στον τομέα του φυσικού αερίου South Pars.

                                          23.5.2011

                                          77.

                                          Shahid Beheshti University

                                          Daneshju Blvd., Yaman St., Chamran Blvd., P.O.Box 19839-63113, Τεχεράνη, Ιράν

                                          Το Shahid Beheshti University είναι δημόσιο ίδρυμα που τελεί υπό την εποπτεία του Υπουργείου Επιστημών, Έρευνας και Τεχνολογίας. Διεξάγει επιστημονική έρευνα σε σχέση με την ανάπτυξη πυρηνικών όπλων.

                                          23.5.2011

                                          132.

                                          Naftiran Intertrade Company (άλλως. Naftiran Trade Company) (NICO)

                                          5th Floor, Petropars Building, No. 35 Farhang Boulevard, Snadat Abad Avenue, Τεχεράνη, Ιράν Τηλ. +98 21 22372486· +98 21 22374681· +98 21 22374678· Φαξ +98 21 22374678· +98 21 22372481 Email: info@naftiran.com

                                          Θυγατρική (100 %) της National Iranian Oil Company (NIOC)

                                          16.10.2012

                                          154.

                                          First Islamic Investment Bank

                                          Υποκατάστημα: 19A-31-3A, Level 31 Business Suite, Wisma UOA, Jalan Pinang 50450, Kuala Lumpur· Kuala Lumpur· Wilayah Persekutuan· 50450 Τηλ. 603-21620361/2/3/4, +6087417049/417050, +622157948110
                                          Υποκατάστημα: Unit 13 (C), Main Office Tower, Financial Park Labuan Complex, Jalan Merdeka, 87000 Federal Territory of Labuan, Μαλαισία· Labuan F.Τ· 87000
                                          Investor Relations: Menara Prima 17th floor Jalan Lingkar, Mega Kuningan Blok 6.2 Τζακάρτα 12950 — Ινδονησία, Νότια Τζακάρτα, Τζακάρτα, 12950

                                          Η First Islamic Investment Bank (FIIB) παρέχει οικονομική και υλικοτεχνική στήριξη στην κυβέρνηση του Ιράν. Η FIIB χρησιμοποιήθηκε από τον Babak Zanjani για τη διοχέτευση σημαντικού ποσού των πληρωμών που σχετίζονται με το ιρανικό πετρέλαιο για λογαριασμό της κυβέρνησης του Ιράν.

                                          22.12.2012

                                          157.

                                          HK Intertrade Company Ltd (HK Intertrade)

                                          HK Intertrade Company, 21st Floor, Tai Yau Building, 181 Johnston Road, Wanchai, Χονγκ Κονγκ

                                          Η HK Intertrade ανήκει κατά πλήρη κυριότητα και έλεγχο της National Iranian Oil Company, καταχωρισμένη κρατική οντότητα η οποία παρέχει στήριξη στην κυβέρνηση του Ιράν. Επιπλέον, η HK Intertrade παρέσχε υλικοτεχνική και χρηματοδοτική στήριξη στην κυβέρνηση του Ιράν διευκολύνοντας τη μεταφορά χρημάτων που σχετίζονται με το ιρανικό πετρέλαιο για λογαριασμό της κυβέρνησης του Ιράν.

                                          22.12.2012

                                          158.

                                          Petro Suisse

                                          Petro Suisse Avenue De la Tour — Halimand 6, 1009 Pully, Ελβετία

                                          Η Petro Suisse, εταιρεία που δραστηριοποιείται στον κλάδο του πετρελαίου και του φυσικού αερίου του Ιράν, ανήκει κατά 100 % στην NIOC (National Iranian Oil Company), καταχωρισμένη οντότητα που παρέχει χρηματοδοτική στήριξη στην κυβέρνηση του Ιράν. Η Petro Suisse συνδέεται επίσης με Naftiran Intertrade Co. (NICO) που έχει καταχωριστεί ως θυγατρική (100 %) της National Iranian Oil Company (NIOC).

                                          22.12.2012


title: Απόφαση (EE) 2015/2211 του Ευρωπαϊκού Κοινοβουλίου, της 27ης Οκτωβρίου 2015, σχετικά με το κλείσιμο των λογαριασμών του Ευρωπαϊκού Ινστιτούτου Καινοτομίας και Τεχνολογίας για το οικονομικό έτος 2013

text:
               1.12.2015

               EL

               Επίσημη Εφημερίδα της Ευρωπαϊκής Ένωσης

               L 314/39

         ΑΠΌΦΑΣΗ (EE) 2015/2211 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Οκτωβρίου 2015
   σχετικά με το κλείσιμο των λογαριασμών του Ευρωπαϊκού Ινστιτούτου Καινοτομίας και Τεχνολογίας για το οικονομικό έτος 2013
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Ινστιτούτου Καινοτομίας και Τεχνολογίας για το οικονομικό έτος 2013,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Ινστιτούτου Καινοτομίας και Τεχνολογίας για το οικονομικό έτος 2013, που συνοδεύεται από τις απαντήσεις του Ινστιτούτου (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 17ης Φεβρουαρίου 2015, σχετικά με τη χορήγηση απαλλαγής στο Ευρωπαϊκό Ινστιτούτο Καινοτομίας και Τεχνολογίας όσον αφορά την εκτέλεση του προϋπολογισμού για το οικονομικό έτος 2013 (05304/2015 — C8-0054/2015),

               —

               έχοντας υπόψη την απόφασή του, της 29ης Απριλίου 2015 (3), με την οποία αναβάλλεται η απόφαση χορήγησης απαλλαγής για το οικονομικό έτος 2013, και τις απαντήσεις του διευθυντή του Ευρωπαϊκού Ινστιτούτου Καινοτομίας και Τεχνολογίας,

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (4),

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (5), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 294/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για την ίδρυση του Ευρωπαϊκού Ινστιτούτου Καινοτομίας και Τεχνολογίας (6), και ιδίως το άρθρο 21,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (7),

               —

               έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (8), και ιδίως το άρθρο 108,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη τη δεύτερη έκθεση της Επιτροπής Ελέγχου του Προϋπολογισμού (A8-0282/2015),

               1.

               εγκρίνει το κλείσιμο των λογαριασμών του Ευρωπαϊκού Ινστιτούτου Καινοτομίας και Τεχνολογίας για το οικονομικό έτος 2013·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή του Ευρωπαϊκού Ινστιτούτου Καινοτομίας και Τεχνολογίας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            The President

         Martin SCHULZ

            The Secretary-General

         Klaus WELLE

      (1)  ΕΕ C 442 της 10.12.2014, σ. 184.

      (2)  Βλέπε υποσημείωση 1.

      (3)  ΕΕ L 255 της 30.9.2015, σ. 409.

      (4)  ΕΕ L 248 της 16.9.2002, σ. 1.

      (5)  ΕΕ L 298 της 26.10.2012, σ. 1.

      (6)  ΕΕ L 97 της 9.4.2008, σ. 1.

      (7)  ΕΕ L 357 της 31.12.2002, σ. 72.

      (8)  ΕΕ L 328 της 7.12.2013, σ. 42.


Avis juridique important

|

31995D0567

95/567/ΕΚ: Απόφαση του Συμβουλίου της 18ης Δεκεμβρίου 1995 για τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Βολιβίας σχετικά με τις πρόδρομες και χημικές ουσίες που χρησιμοποιούνται συχνά για την παράνομη παρασκευή ναρκωτικών ή ψυχοτρόπων ουσιών

Επίσημη Εφημερίδα αριθ. L 324 της 30/12/1995 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥτης 18ης Δεκεμβρίου 1995για τη σύναψη  της συμφωνίας μεταξύ της Ευρωπαϊκής Κοινότητας και της Δημοκρατίας της Βολιβίας σχετικά με τις  πρόδρομες και χημικές ουσίες που χρησιμοποιούνται συχνά για την παράνομη παρασκευή ναρκωτικών ή  ψυχοτρόπων ουσιών(95/567/ΕΚ)ΤΟ ΣΥΜΒΟΥΛΙΟΥ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το  άρθρο 228 παράγραφος 2 πρώτη πρόταση και το άρθρο 228 παράγραφος 4 αυτής, τη σύσταση της Επιτροπής, Εκτιμώντας: ότι στις 25 Σεπτεμβρίου 1995 το Συμβούλιο εξουσιοδότησε την Επιτροπή να διαπραγματευθεί, εξ  ονόματος της Κοινότητας, συμφωνίες σχετικά με τον έλεγχο πρόδρομων και χημικών ουσιών με τα κράτη  μέλη του Οργανισμού Αμερικανικών Κρατών και κατά προτεραιότητα με τις χώρες μέλη της συμφωνίας της  Καρθαγένης 7 ότι, με βάση την εξουσιοδότηση αυτή, η Επιτροπή ολοκλήρωσε τις διαπραγματεύσεις με τη  Δημοκρατία της Βολιβίας στις 13 Νοεμβρίου 1995 7ότι θα πρέπει να εγκριθεί η συμφωνία μεταξύ της  Ευρωπαϊκής Κοινότητας και της Δημοκρατίας της Βολιβίας σχετικά με τις πρόδρομες και χημικές ουσίες  που χρησιμοποιούνται συχνά για την παράνομη παρασκευή ναρκωτικών ή ψυχοτρόπων ουσιών 7ότι είναι  σκόπιμο το Συμβούλιο να εξουσιοδοτήσει την Επιτροπή να εγκρίνει, κατόπιν διαβουλεύσεων με ειδική  επιτροπή οριζόμενη από το Συμβούλιο, τροποποιήσεις εξ ονόματος της Κοινότητας στις περιπτώσεις κατά  τις οποίες η συμφωνία προβλέπει την έγκριση των τροποποιήσεων αυτών από την κοινή ομάδα  παρακολούθησης 7 ότι η εν λόγω εξουσιοδότηση πρέπει να περιοριστεί στην τροποποίηση των  παραρτημάτων της συμφωνίας, στο βαθμό που πρόκειται για ουσίες οι οποίες ήδη καλύπτονται από την  κοινοτική νομοθεσία σχετικά με τις πρόδρομες και χημικές ουσίες, ΑΠΟΦΑΣΙΖΕΙ: Άρθρο 1 Η συμφωνία μεταξύ της Ευρωπαϊκής Κοινότητας και της Δημοκρατίας της  Βολιβίας σχετικά με τις πρόδρομες και χημικές ουσίες που χρησιμοποιούνται συχνά για την παράνομη  παρασκευή ναρκωτικών ή ψυχοτρόπων ουσιών εγκρίνεται εξ ονόματος της Κοινότητας. Το κείμενο της συμφωνίας επισυνάπτεται στην παρούσα απόφαση. Άρθρο 2 Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να  υπογράψει τη συμφωνία. Άρθρο 3 Ο Πρόεδρος του Συμβουλίου καταθέτει, εξ ονόματος της Κοινότητας, την πράξη που  προβλέπεται στο άρθρο 12 της συμφωνίας (1). Άρθρο 4 1. Στη μεικτή ομάδα παρακολούθησης που αναφέρεται στο άρθρο 9 της συμφωνίας, η Κοινότητα  αντιπροσωπεύεται από την Επιτροπή η οποία επικουρείται από τους αντιπροσώπους των κρατών μελών. 2. Η Επιτροπή εξουσιοδοτείται να εγκρίνει, εξ ονόματος της Κοινότητας, τις τροποποιήσεις των  παραρτημάτων της συμφωνίας που αποφασίζει η μεικτή ομάδα παρακολούθησης κατά τη διαδικασία του  άρθρου 10 της συμφωνίας. Στο έργο αυτό η Επιτροπή επικουρείται από ειδική επιτροπή οριζόμενη από το Συμβούλιο η οποία είναι  επιφορτισμένη να καταρτίσει κοινή θέση. 3. Η εξουσιοδότηση που αναφέρεται στην παράγραφο 2 περιορίζεται στις ουσίες που ήδη καλύπτονται από  τη σχετική κοινοτική νομοθεσία σχετικά με τις πρόδρομες και χημικές ουσίες. Άρθρο 5 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Βρυξέλλες, 18 Δεκεμβρίου 1995. Για το ΣυμβούλιοΟ ΠρόεδροςJ. BORRELL FONTELLES(1) Η ημερομηνία έναρξης  ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων, με την  φροντίδα της Γενικής Γραμματείας του Συμβουλίου.


Απόφαση του Ευρωπαϊκού Κοινοβουλίου σχετικά με τη γενική αναθεώρηση του Κανονισμού (2001/2040(REG))


80/1087/EOK: Απόφαση της Επιτροπής της 16ης Οκτωβρίου 1980 περί τροποποιήσεως της αποφάσεως της 25ης Σεπτεμβρίου 1973 περί δημιουργίας Συμβουλευτικής Επιτροπής Καταναλωτών


title: Απόφαση (ΕΕ) 2017/1843 του Συμβουλίου, της 9ης Οκτωβρίου 2017, για τον διορισμό ενός τακτικού και τριών αναπληρωματικών μελών, έπειτα από πρόταση της Δημοκρατίας της Φινλανδίας, στην Επιτροπή των Περιφερειών

text:
               12.10.2017

               EL

               Επίσημη Εφημερίδα της Ευρωπαϊκής Ένωσης

               L 262/5

         ΑΠΌΦΑΣΗ (ΕΕ) 2017/1843 ΤΟΥ ΣΥΜΒΟΥΛΊΟΥ
   της 9ης Οκτωβρίου 2017
   για τον διορισμό ενός τακτικού και τριών αναπληρωματικών μελών, έπειτα από πρόταση της Δημοκρατίας της Φινλανδίας, στην Επιτροπή των Περιφερειών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της φινλανδικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου 2015, στις 5 Φεβρουαρίου 2015 και στις 23 Ιουνίου 2015 το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020.

               (2)

               Μία θέση τακτικού μέλους της Επιτροπής των Περιφερειών έμεινε κενή λόγω της λήξης της θητείας του κ. Ilpo HAALISTO.

               (3)

               Τρεις θέσεις αναπληρωματικών μελών της Επιτροπής των Περιφερειών έμειναν κενές λόγω της λήξης της θητείας του κ. Veikko KUMPUMÄKI, της κ. Hannele LUUKKAINEN και του κ. Antero SAKSALA,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της τρέχουσας θητείας, δηλαδή έως τις 25 Ιανουαρίου 2020:

               α)

               ως τακτικό μέλος:

                           —

                           ο κ. Ilpo HELTIMOINEN, Lappeenrannan kaupunginvaltuuston jäsen,

               β)

               ως αναπληρωματικά μέλη:

                           —

                           η κ. Terhi KOULUMIES, Helsingin kaupunginvaltuuston jäsen,

                           —

                           ο κ. Jari ANDERSSON, Sastamalan kaupunginvaltuuston jäsen,

                           —

                           ο κ. Mikko AALTONEN, Tampereen kaupunginvaltuuston jäsen.

         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 9 Οκτωβρίου 2017.

            Για το Συμβούλιο

            Ο Πρόεδρος

         S. KIISLER

      (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20 της 27.1.2015, σ. 42).

      (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020 (ΕΕ L 31 της 7.2.2015, σ. 25).

      (3)  Απόφαση (ΕΕ) 2015/994 του Συμβουλίου, της 23ης Ιουνίου 2015, για τον διορισμό μελών και αναπληρωτών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 159 της 25.6.2015, σ. 70).


title: Απόφαση του Συμβουλίου, της 28ης Ιανουαρίου 2014 , για τον διορισμό μέλους στο Διοικητικό Συμβούλιο του Ευρωπαϊκού Οργανισμού Χημικών Προϊόντων

text:
               31.1.2014

               EL

               Επίσημη Εφημερίδα της Ευρωπαϊκής Ένωσης

               C 28/6

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 28ης Ιανουαρίου 2014
   για τον διορισμό μέλους στο Διοικητικό Συμβούλιο του Ευρωπαϊκού Οργανισμού Χημικών Προϊόντων
   2014/C 28/04
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώρηση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων, που τροποποιεί την οδηγία 1999/45/ΕΚ και καταργεί τον κανονισμό (ΕΟΚ) αριθ. 793/93 του Συμβουλίου και τον κανονισμό (ΕΚ) αριθ. 1488/94 της Επιτροπής καθώς και την οδηγία 76/769/ΕΟΚ του Συμβουλίου και τις οδηγίες 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ της Επιτροπής (1), και ιδίως το άρθρο 79,
   Εκτιμώντας τα ακόλουθα:

               (1)

               Σύμφωνα με άρθρο 79 του κανονισμού (ΕΚ) αριθ. 1907/2006, το Συμβούλιο διορίζει ως μέλη του Διοικητικού Συμβουλίου του Ευρωπαϊκού Οργανισμού Χημικών Προϊόντων (το «Διοικητικό Συμβούλιο»), έναν εκπρόσωπο από κάθε κράτος μέλος.

               (2)

               Με την απόφασή του της 17ης Μαΐου 2011 (2), το Συμβούλιο διόρισε 15 μέλη στο Διοικητικό Συμβούλιο.

               (3)

               Η κυβέρνηση της Κύπρου ενημέρωσε το Συμβούλιο σχετικά με την πρόθεσή της να αντικαταστήσει τον Κύπριο εκπρόσωπο στο Διοικητικό Συμβούλιο και πρότεινε τον διορισμό νέου εκπροσώπου, ο οποίος θα πρέπει να διορισθεί για το χρονικό διάστημα μέχρι τις 31 Μαΐου 2015,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Αναστάσιος ΓΙΑΝΝΑΚΗ, υπήκοος Κύπρου, γεννηθείς την 27η Σεπτεμβρίου 1957, διορίζεται μέλος του Διοικητικού Συμβουλίου του Ευρωπαϊκού Οργανισμού Χημικών Προϊόντων στη θέση του κ. Λέανδρου ΝΙΚΟΛΑΪΔΗ για το χρονικό διάστημα από την 28η Ιανουαρίου 2014 έως τις 31 Μαΐου 2015.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 28 Ιανουαρίου 2014.

            Για το Συμβούλιο

            Ο Πρόεδρος

         Γ. ΣΤΟΥΡΝΑΡΑΣ

      (1)  EE L 396 της 30.12.2006, σ. 1.

      (2)  ΕΕ C 151 της 21.5.2011, σ. 1.


               29.8.2017

               EL

               Επίσημη Εφημερίδα της Ευρωπαϊκής Ένωσης

               C 285/163

         P7_TA(2014)0116
   Τροποποίηση του άρθρου 136 του Κανονισμού σχετικά με τη συμμετοχή των βουλευτών στις συνεδριάσεις
   Απόφαση του Ευρωπαϊκού Κοινοβουλίου της 25ης Φεβρουαρίου 2014 για την τροποποίηση του άρθρου 136 του Κανονισμού του Κοινοβουλίου σχετικά με τη συμμετοχή των βουλευτών στις συνεδριάσεις (2013/2033(REG))
   (2017/C 285/25)

      Το Ευρωπαϊκό Κοινοβούλιο,

               —

               έχοντας υπόψη την πρόταση τροποποίησης του Κανονισμού του (B7-0051/2013),

               —

               έχοντας υπόψη την απόφασή του 2005/684/ΕΚ, Ευρατόμ της 28ης Σεπτεμβρίου 2005, για τη θέσπιση του καθεστώτος των βουλευτών του Ευρωπαϊκού Κοινοβουλίου (1),

               —

               έχοντας υπόψη την απόφαση του Προεδρείου, της 19ης Μαΐου και 9ης Ιουλίου 2008, που αφορά τα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου (2),

               —

               έχοντας υπόψη τα άρθρα 211 και 212 του Κανονισμού του,

               —

               έχοντας υπόψη την έκθεση της Επιτροπής Συνταγματικών Υποθέσεων (A7-0038/2014),

               1.

               αποφασίζει να επιφέρει στον Κανονισμό του την εξής τροποποίηση·

               2.

               υπενθυμίζει ότι η εν λόγω τροποποίηση τίθεται σε ισχύ την πρώτη ημέρα της προσεχούς περιόδου συνόδου·

               3.

               αναθέτει στον Πρόεδρό του να διαβιβάσει την παρούσα απόφαση, προς ενημέρωση, στο Συμβούλιο και στην Επιτροπή.

      Τροπολογία 1

      Κανονισμός του Ευρωπαϊκού Κοινοβουλίου

      Άρθρο 136 — παράγραφος 2

                  Ισχύον κείμενο

                  Τροπολογία

               2.   Τα ονόματα των βουλευτών των οποίων η παρουσία πιστοποιείται από τον εν λόγω κατάλογο αναγράφονται στα Συνοπτικά Πρακτικά κάθε συνεδρίασης.

               2.   Τα ονόματα των βουλευτών των οποίων η παρουσία πιστοποιείται από τον εν λόγω κατάλογο αναγράφονται στα Συνοπτικά Πρακτικά κάθε συνεδρίασης
                     ως «παρόντες»
                  .
                     Τα ονόματα των βουλευτών των οποίων η απουσία δικαιολογείται από τον Πρόεδρο αναγράφονται στα Συνοπτικά Πρακτικά κάθε συνεδρίασης ως «δικαιολογημένα απόντες».

      (1)  ΕΕ L 262 της 7.10.2005, σ. 1.

      (2)  ΕΕ C 159 της 13.7.2009, σ. 1.


title: Απόφαση του Συμβουλίου, της 16ης Δεκεμβρίου 2015, για την ανανέωση του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης

text:
               22.12.2015

               EL

               Επίσημη Εφημερίδα της Ευρωπαϊκής Ένωσης

               C 430/4

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 16ης Δεκεμβρίου 2015
   για την ανανέωση του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης
   (2015/C 430/06)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης, και ιδίως το άρθρο 4 (1),
   Έχοντας υπόψη την υποψηφιότητα που υπέβαλε η Επιτροπή στο Συμβούλιο όσον αφορά τους αντιπροσώπους των εργαζομένων,
   Εκτιμώντας τα ακόλουθα:

               (1)

               Με τις αποφάσεις του της 14ης Ιουλίου 2015 (2) και της 14ης Σεπτεμβρίου 2015 (3), το Συμβούλιο διόρισε τα μέλη του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για την περίοδο από 18 Σεπτεμβρίου 2015 έως 17 Σεπτεμβρίου 2018.

               (2)

               Χηρεύει θέση μέλους από τη Σουηδία στο διοικητικό συμβούλιο του Κέντρου στην κατηγορία των αντιπροσώπων των εργαζομένων,

         ΑΠΟΦΑΣΙΖΕΙ:
   Άρθρο 1
   Η κάτωθι διορίζεται μέλος του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για το υπόλοιπο της θητείας, δηλαδή έως τις 17 Σεπτεμβρίου 2018:
   ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ:

               ΣΟΥΗΔΙΑ

               κ. Ann-Sofi SJÖBERG

         Άρθρο 2
   Η παρούσα απόφαση δημοσιεύεται, προς ενημέρωση, στην Επίσημη Εφημερίδα της Ευρωπαϊκής Ένωσης.

      Βρυξέλλες, 16 Δεκεμβρίου 2015.

            Για το Συμβούλιο

            Ο Πρόεδρος

         C. DIESCHBOURG

      (1)  ΕΕ L 39 της 13.2.1975, σ. 1.

      (2)  ΕΕ C 232 της 16.7.2015, σ. 2.

      (3)  ΕΕ C 305 της 16.9.2015, σ. 2.


title: 2012/354/ΕΕ: Απόφαση του Ευρωπαϊκού Κοινοβουλίου και του Συμβουλίου, της 13ης Ιουνίου 2012 , σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2011/020 ES/Comunidad Valenciana υπόδηση, της Ισπανίας)

text:
               4.7.2012

               EL

               Επίσημη Εφημερίδα της Ευρωπαϊκής Ένωσης

               L 174/23

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 13ης Ιουνίου 2012
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2011/020 ES/Comunidad Valenciana υπόδηση, της Ισπανίας)
   (2012/354/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και να τους βοηθήσει να επανενταχθούν στην αγορά εργασίας.

               (2)

               Το πεδίο εφαρμογής του ΕΤΠ διευρύνθηκε για τις αιτήσεις που υποβάλλονται μετά την 1η Μαΐου 2009, με σκοπό να περιλαμβάνεται και η στήριξη σε απολυθέντες εργαζομένους η απόλυση των οποίων ήταν άμεση συνέπεια της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ εντός του ετήσιου ανώτατου ορίου των 500 εκατ. ευρώ.

               (4)

               Στις 28 Δεκεμβρίου 2011 η Ισπανία υπέβαλε αίτηση για την κινητοποίηση του ΕΤΠ, όσον αφορά τις απολύσεις σε 146 επιχειρήσεις που δραστηριοποιούνται στον κλάδο 15 της NACE αναθ. 2 («Βιομηχανία δέρματος και δερμάτινων ειδών»), στην NUTS II περιφέρεια της Comunidad Valenciana (ES52), και τη συμπλήρωσε με πρόσθετες πληροφορίες έως τις 23 Φεβρουαρίου 2012. Η αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών όπως ορίζονται στο άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού ύψους 1 631 565 ευρώ.

               (5)

               Επομένως, το ΕΤΠ θα πρέπει να κινητοποιηθεί για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Ισπανία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2012, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 1 631 565 ευρώ σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 13 Ιουνίου 2012.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         N. WAMMEN

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


Avis juridique important

|

32001D0516

2001/516/ΕΚ: Απόφαση του Συμβουλίου, της 22ας Μαΐου 2001, για την υπογραφή και την προσωρινή εφαρμογή του πρόσθετου πρωτοκόλλου της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Δημοκρατίας της Μάλτας, σχετικά με τη σύνδεση της Δημοκρατίας της Μάλτας με το πέμπτο πρόγραμμα-πλαίσιο έρευνας, τεχνολογικής ανάπτυξης και επίδειξης (1998-2002)

Επίσημη Εφημερίδα αριθ. L 186 της 07/07/2001 σ. 0034 - 0035

Απόφαση του Συμβουλίουτης 22ας Μαΐου 2001για την υπογραφή και την προσωρινή εφαρμογή του πρόσθετου πρωτοκόλλου της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Δημοκρατίας της Μάλτας, σχετικά με τη σύνδεση της Δημοκρατίας της Μάλτας με το πέμπτο πρόγραμμα-πλαίσιο έρευνας, τεχνολογικής ανάπτυξης και επίδειξης (1998-2002)(2001/516/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170, σε συνδυασμό με το άρθρο 300 παράγραφος 2 πρώτο εδάφιο πρώτη φράση,την πρόταση της Επιτροπής,Εκτιμώντας τα ακόλουθα:(1) Η συμφωνία σύνδεσης (στο εξής αποκαλούμενη "συμφωνία σύνδεσης") μεταξύ της Ευρωπαϊκής Οικονομικής Κοινότητας και της Δημοκρατίας της Μάλτας (στο εξής αποκαλούμενη "Μάλτα")(1) άρχισε να ισχύει την 1η Απριλίου 1971.(2) Στα συμπεράσματα του Ευρωπαϊκού Συμβουλίου του Λουξεμβούργου της 12ης και 13ης Δεκεμβρίου 1997 υπενθυμίζεται ότι η δυνατότητα σύνδεσης των υποψήφιων για προσχώρηση χωρών με το πέμπτο πρόγραμμα-πλαίσιο της Κοινότητας στον τομέα της έρευνας και τεχνολογικής ανάπτυξης, αποτελεί τμήμα της προενταξιακής στρατηγικής που θα εφαρμοσθεί έναντι των χωρών αυτών.(3) Με την απόφαση αριθ. 182/1999/ΕΚ(2), το Ευρωπαϊκό Κοινοβούλιο και το Συμβούλιο ενέκριναν το πέμπτο πρόγραμμα-πλαίσιο δράσεων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (1998-2002) (στο εξής "πέμπτο πρόγραμμα-πλαίσιο").(4) Το Ευρωπαϊκό Συμβούλιο του Ελσίνκι της 10ης και 11ης Δεκεμβρίου 1999 αποφάσισε να συγκαλέσει διμερή διακυβερνητική διάσκεψη σχετικά με την προσχώρηση της Μάλτας στην Ευρωπαϊκή Ένωση.(5) Στις 3 Απριλίου 2000, η Μάλτα ανακοίνωσε επισήμως στην Ευρωπαϊκή Επιτροπή ότι επιθυμεί σύνδεση με το πέμπτο πρόγραμμα-πλαίσιο από την 1η Ιανουαρίου 2001.(6) Με την απόφασή του της 17ης Οκτωβρίου 2000, το Συμβούλιο εξουσιοδότησε την Επιτροπή να διαπραγματευθεί, εξ ονόματος της Ευρωπαϊκής Κοινότητας, την σύναψη πρόσθετου πρωτοκόλλου της συμφωνίας σύνδεσης, σχετικά με τη σύνδεση της Μάλτας με το πέμπτο πρόγραμμα-πλαίσιο (στο εξής "πρόσθετο πρωτόκολλο").(7) Το πρόσθετο πρωτόκολλο που μονογραφήθηκε στις 6 Δεκεμβρίου 2000, εφόσον συναφθεί μεταγενέστερα, θα πρέπει να υπογραφεί εξ ονόματος της Κοινότητας.(8) Είναι σκόπιμο να εφαρμοσθεί το πρόσθετο πρωτόκολλο προσωρινά, από την 1η Μαρτίου 2001, εν αναμονή της ολοκλήρωσης των διαδικασιών για την τυπική σύναψή του, με την επιφύλαξη αμοιβαιότητας,ΑΠΟΦΑΣΙΖΕΙ:Άρθρο 1Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει, εξ ονόματος της Κοινότητας, το πρόσθετο πρωτόκολλο στη συμφωνία σύνδεσης μεταξύ της Ευρωπαϊκής Οικονομικής Κοινότητας και της Δημοκρατίας της Μάλτας, εφόσον το εν λόγω πρωτόκολλο συναφθεί μεταγενέστερα.Το κείμενο του πρόσθετου πρωτοκόλλου επισυνάπτεται στην παρούσα απόφαση.Άρθρο 2Το πρόσθετο πρωτόκολλο εφαρμόζεται προσωρινά, από την 1η Μαρτίου 2001, εν αναμονή της ολοκλήρωσης των διαδικασιών για τη σύναψή του, υπό την επιφύλαξη αμοιβαιότητας.Άρθρο 3Η παρούσα απόφαση παράγει αποτελέσματα την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 22 Μαΐου 2001.Για το ΣυμβούλιοΟ ΠρόεδροςM. Winberg(1) ΕΕ L 61 της 14.3.1971, σ. 1.(2) ΕΕ L 26 της 1.2.1999, σ. 1.


Avis juridique important

|

31991D0367

91/367/ΕΟΚ: Απόφαση του Συμβουλίου της 26ης Ιουνίου 1991 σχετικά με τη σύναψη της σύμβασης για το εμπόριο σίτου του 1986 και της σύμβασης για την επισιτιστική βοήθεια του 1986, που αποτελούν τη διεθνή συμφωνία για το σίτο του 1986, όπως παρετάθη μέχρι τις 30 Ιουνίου 1993

Επίσημη Εφημερίδα αριθ. L 197 της 20/07/1991 σ. 0043 - 0043

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 26ης Ιουνίου 1991  σχετικά με τη σύναψη της σύμβασης για το εμπόριο σίτου του 1986 και της σύμβασης για την επισιτιστική βοήθεια του 1986, που αποτελούν τη διεθνή συμφωνία για το σίτο του 1986, όπως παρετάθη μέχρι τις  30 Ιουνίου 1993  ( 91/367/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 116,  την πρόταση της Επιτροπής,  Εκτιμώντας :  ότι η σύμβαση για το εμπόριο του σίτου του 1986 και η σύμβαση για την επισιτιστική βοήθεια του 1986, που αποτελούν τη διεθνή συμφωνία για το σίτο του 1986, υπογράφηκαν από την Κοινότητα και τα κράτη μέλη της στις 26 Ιουνίου 1986 -  ότι η εφαρμογή της εν λόγω συμφωνίας προϋποθέτει εν μέρει, όσον αφορά την επισιτιστική βοήθεια, ταυτόχρονη δράση της Κοινότητας και των κρατών μελών -  ότι όλα τα κράτη μέλη διαδήλωσαν την πρόθεσή τους να εφαρμόσουν τη συμφωνία -  ότι, με τη απόφαση 86/304/ΕΟΚ ( 1 ), η Ευρωπαϊκή Οικονομική Κοινότητα, ως μέλος εισαγωγέας, κοινοποίησε στη γενική γραμματεία του Οργανισμού Ηνωμένων Εθνών την πρόθεσή της να εφαρμόσει, προσωρινά και εν αναμονή της ολοκλήρωσης των εσωτερικών διαδικασιών  που είναι απαραίτητες για τη σύναψή της, τη σύμβαση για το εμπόριο σίτου του 1986 και τη σύμβαση για την επισιτιστική βοήθεια του 1986, που αποτελούν τη διεθνή συμφωνία για το σίτο του 1986-  ότι συντρέχει λόγος να εγκριθεί η εν λόγω συμφωνία,  ΑΠΟΦΑΣΙΖΕΙ :  Άρθρο 1  Η Ευρωπαϊκή Οικονομική Κοινότητα εγκρίνει τη σύμβαση για το εμπόριο σίτου του 1986 και τη σύμβαση για την επισιτιστική βοήθεια του 1986, που αποτελούν τη διεθνή συμφωνία για το σίτο του 1986 .  Το κείμενο των συμβάσεων επισυνάπτεται στην απόφαση 86/304/ΕΟΚ .  Η Ευρωπαϊκή Οικονομική Κοινότητα και τα κράτη μέλη, μόλις ολοκληρωθούν οι απαραίτητες εσωτερικές διαδικασίες που απαιτούνται γι' αυτόν το λόγο, κοινοποιούν συγχρόνως στο γενικό γραμματέα του Οργανισμού των Ηνωμένων Εθνών το έγγραφο αποδοχής της διεθνούς  συμφωνίας για το σίτο του 1986, όπως παρετάθη έως τις 30 Ιουνίου 1993 .  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να προβεί στην κατάθεση εγγράφων εξ ονόματος της Κοινότητας .  Άρθρο 3  Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων . Λουξεμβούργο, 26 Ιουνίου 1991 . Για το Συμβούλιο  Ο Πρόεδρος  R . STEICHEN  ( 1 ) ΕΕ αριθ . L 195 της 17 . 7 . 1986, σ . 1 .


Avis juridique important

|

32002D0091

2002/91/ΕΚ: Απόφαση του Συμβουλίου, της 28ης Ιανουαρίου 2002, για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Πολωνίας

Επίσημη Εφημερίδα αριθ. L 044 της 14/02/2002 σ. 0072 - 0081

Απόφαση του Συμβουλίουτης 28ης Ιανουαρίου 2002για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Πολωνίας(2002/91/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 622/98 του Συμβουλίου, της 16ης Μαρτίου 1998, σχετικά με τη βοήθεια στα υποψήφια κράτη στο πλαίσιο της προενταξιακής στρατηγικής, και ιδίως για τη θέσπιση εταιρικών σχέσεων ενόψει της προσχώρησης(1), ιδίως το άρθρο 2,την πρόταση της Επιτροπής,Εκτιμώντας τα ακόλουθα:(1) Το Ευρωπαϊκό Συμβούλιο του Λουξεμβούργου όρισε ότι η εταιρική σχέση για την προσχώρηση είναι ένα νέο μέσο που αποτελεί τον κύριο άξονα της ενισχυμένης προενταξιακής στρατηγικής.(2) Ο κανονισμός (ΕΚ) αριθ. 622/98 ορίζει ότι το Συμβούλιο αποφασίζει, με ειδική πλειοψηφία, μετά από πρόταση της Επιτροπής, για τις αρχές, τις προτεραιότητες, τους ενδιάμεσους στόχους και τις προϋποθέσεις που θα περιληφθούν σε κάθε εταιρική σχέση ενόψει της προσχώρησης, όπως θα κοινοποιηθούν σε κάθε υποψήφιο κράτος, καθώς και για τις επακόλουθες σημαντικές προσαρμογές που θα γίνουν.(3) Η κοινοτική βοήθεια εξαρτάται από την τήρηση ουσιωδών στοιχείων και ειδικότερα, από την τήρηση των δεσμεύσεων που περιέχονται στις ευρωπαϊκές συμφωνίες και από την πρόοδο που σημειώνεται για την εκπλήρωση των κριτηρίων της Κοπεγχάγης. Στην περίπτωση που δεν πληρούται κάποιο ουσιώδες στοιχείο, το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, δύναται να λάβει τα προσήκοντα μέτρα σχετικά με οιαδήποτε προενταξιακή βοήθεια.(4) Το Ευρωπαϊκό Συμβούλιο του Λουξεμβούργου αποφάσισε ότι η εφαρμογή της εταιρικής σχέσης για την προσχώρηση και η πρόοδος όσον αφορά την υιοθέτηση του κεκτημένου θα εξετάζονται στο πλαίσιο των οργάνων των ευρωπαϊκών συμφωνιών.(5) Η περιοδική έκθεση της Επιτροπής για το 2001 παρουσιάζει μια αντικειμενική ανάλυση σχετικά με την προετοιμασία της Πολωνίας για την προσχώρηση και καθορίζει ορισμένους τομείς προτεραιότητας για τους οποίους απαιτείται περαιτέρω προσπάθεια.(6) Προκειμένου να προετοιμαστεί για την προσχώρηση, η Πολωνία πρέπει να εξακολουθήσει να προσαρμόζει το εθνικό της πρόγραμμα για την υιοθέτηση του κεκτημένου. Το εν λόγω πρόγραμμα πρέπει να περιέχει χρονοδιάγραμμα επίτευξης των προτεραιοτήτων και των ενδιάμεσων στόχων που καθορίζονται στην εταιρική σχέση για την προσχώρηση.(7) Η Πολωνία οφείλει να διασφαλίσει ότι υπάρχουν οι κατάλληλες νομικές και διοικητικές δομές που απαιτούνται για τον προγραμματισμό, το συντονισμό, τη διαχείριση, τον έλεγχο και την αξιολόγηση των προενταξιακών κονδυλίων της ΕΚ,ΑΠΟΦΑΣΙΖΕΙ:Άρθρο 1Σύμφωνα με το άρθρο 2 του κανονισμού (ΕΚ) αριθ. 622/98, οι αρχές, οι προτεραιότητες, οι ενδιάμεσοι στόχοι και οι προϋποθέσεις που περιέχονται στην εταιρική σχέση για την προσχώρηση της Πολωνίας καθορίζονται στο συνημμένο παράρτημα το οποίο αποτελεί αναπόσπαστο μέρος της παρούσας απόφασης.Άρθρο 2Η εφαρμογή της εταιρικής σχέσης για την προσχώρηση εξετάζεται στο πλαίσιο των οργάνων της ευρωπαϊκής συμφωνίας καθώς και των αρμόδιων υπηρεσιών του Συμβουλίου, στα οποία η Επιτροπή υποβάλλει τακτικά σχετικές εκθέσεις.Άρθρο 3Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 28 Ιανουαρίου 2002.Για το ΣυμβούλιοΟ ΠρόεδροςJ. Piqué i Camps(1) ΕΕ L 85 της 20.3.1998, σ. 1.ΠΑΡΑΡΤΗΜΑ1. ΕισαγωγήΚατά τη σύνοδο του Λουξεμβούργου, το Δεκέμβριο 1997, το Ευρωπαϊκό Συμβούλιο αποφάσισε ότι η εταιρική σχέση για την προσχώρηση είναι ένα νέο μέσο που αποτελεί τον κύριο άξονα της ενισχυμένης προενταξιακής στρατηγικής, με το οποίο κινητοποιούνται όλες οι μορφές συνδρομής προς τις υποψήφιες χώρες εντός ενός ενιαίου πλαισίου. Με τον τρόπο αυτό, η Κοινότητα κατευθύνει τη βοήθειά της προς τις ιδιαίτερες ανάγκες κάθε υποψήφιας χώρας έτσι ώστε να στηρίζει την αντιμετώπιση συγκεκριμένων προβλημάτων ενόψει της προσχώρησης.Η πρώτη εταιρική σχέση για την προσχώρηση της Πολωνίας αποφασίστηκε το Μάρτιο 1998. Σε συμφωνία με τις διατάξεις του κανονισμού (ΕΚ) αριθ. 622/98 (άρθρο 2), η εταιρική σχέση αναπροσαρμόστηκε μία πρώτη φορά το Δεκέμβριο 1999, ώστε να λάβει υπόψη τις εξελίξεις στην Πολωνία. Η παρούσα αναθεώρηση βασίζεται σε πρόταση της Επιτροπής, μετά από διαβούλευση με την Πολωνία, και λαμβάνει υπόψη την ανάλυση που περιέχεται στην περιοδική έκθεση 2001 της Επιτροπής σχετικά με την πορεία της Πολωνίας προς την προσχώρηση.2. ΣτόχοιΣκοπός της εταιρικής σχέσης για την προσχώρηση είναι να ενταχθούν σε ένα ενιαίο πλαίσιο οι τομείς προτεραιότητας που απαιτούν περαιτέρω προσπάθεια και οι οποίοι ορίστηκαν στην περιοδική έκθεση 2001 της Επιτροπής για την πορεία της Πολωνίας προς την προσχώρησή της στην Ευρωπαϊκή Ένωση, τα χρηματοδοτικά μέσα που είναι διαθέσιμα για να βοηθηθεί η Πολωνία να τηρήσει τις προτεραιότητες αυτές και οι όροι που ισχύουν για την παροχή της εν λόγω βοήθειας. Η εταιρική σχέση για την προσχώρηση παρέχει τη βάση για ορισμένα μέσα πολιτικής που θα χρησιμοποιηθούν για να βοηθηθούν τα υποψήφια κράτη στην προετοιμασία τους για την προσχώρηση. Στα εν λόγω μέσα περιλαμβάνονται, μεταξύ άλλων, το προσαρμοσμένο εθνικό πρόγραμμα για την υιοθέτηση του κεκτημένου, το οποίο προετοίμασε η Πολωνία, η διαδικασία προενταξιακής δημοσιονομικής εποπτείας, το προενταξιακό οικονομικό πρόγραμμα, το προενταξιακό σύμφωνο κατά του οργανωμένου εγκλήματος καθώς και τα εθνικά αναπτυξιακά σχέδια, τα αγροτικά αναπτυξιακά σχέδια, η εθνική στρατηγική για την απασχόληση σύμφωνα με την Ευρωπαϊκή Στρατηγική για την Απασχόληση και τα τομεακά σχέδια που είναι αναγκαία για τη συμμετοχή στα διαρθρωτικά ταμεία μετά την προσχώρηση και για την εφαρμογή των προγραμμάτων ISPA και SAPARD πριν από την προσχώρηση. Καθένα από τα μέσα αυτά είναι διαφορετικής φύσης και προετοιμάζεται και εφαρμόζεται βάσει συγκεκριμένων διαδικασιών και μπορεί να τύχει προενταξιακής βοήθειας. Δεν αποτελούν αναπόσπαστο μέρος της εταιρικής σχέσης, αλλά οι προτεραιότητες που περιέχουν θα είναι συμβατές με αυτήν.3. ΑρχέςΟι κυριότεροι τομείς προτεραιοτήτων που έχουν επισημανθεί για κάθε υποψήφιο κράτος αφορούν της ικανότητά του να εκπληρώσει τα κριτήρια της Κοπεγχάγης, σύμφωνα με τα οποία απαιτείται η υποψήφια χώρα:- να έχει επιτύχει τη σταθερότητα των θεσμών που εγγυώνται τη δημοκρατία, το κράτος δικαίου, τα ανθρώπινα δικαιώματα καθώς και το σεβασμό και την προστασία των μειονοτήτων·- να διαθέτει λειτουργούσα οικονομία αγοράς, καθώς και την ικανότητα αντιμετώπισης των ανταγωνιστικών πιέσεων και των δυνάμεων της αγοράς που υφίστανται στο πλαίσιο της Ένωσης·- να είναι σε θέση να αναλάβει τις υποχρεώσεις που απορρέουν από την ιδιότητα του μέλους, μεταξύ των οποίων και την υιοθέτηση των στόχων της πολιτικής, της οικονομικής και της νομισματικής ένωσης.Κατά τη σύνοδο της Μαδρίτης, το 1995, το Ευρωπαϊκό Συμβούλιο τόνισε την ανάγκη τα υποψήφια κράτη να προσαρμόσουν τις διοικητικές τους δομές προκειμένου να εξασφαλιστεί η αρμονική λειτουργία των κοινοτικών πολιτικών μετά την προσχώρηση, και στη σύνοδο του Λουξεμβούργου, το 1997, τόνισε ότι η μεταφορά του κεκτημένου στο εθνικό δίκαιο συνιστά ένα αναγκαίο, αλλά όχι επαρκές στοιχείο· διότι θα πρέπει να εξασφαλιστεί και η αποτελεσματική εφαρμογή του. Τα Ευρωπαϊκά Συμβούλια της Φέιρα και του Γκέτεμποργκ, το 2000 και το 2001 αντίστοιχα, επιβεβαίωσαν ότι είναι ζωτικής σημασίας η ικανότητα των υποψηφίων χωρών να εφαρμόσουν και να τηρήσουν το κεκτημένο, και πρόσθεσαν ότι για να επιτευχθεί αυτό απαιτούνται σημαντικές προσπάθειες από τις υποψήφιες χώρες προς την κατεύθυνση της ενίσχυσης και της μεταρρύθμισης των διοικητικών και δικαστικών τους δομών.4. Προτεραιότητες και ενδιάμεσοι στόχοιΟι περιοδικές εκθέσεις της Επιτροπής έχουν δώσει έμφαση, παράλληλα με την πρόοδο που έχει ήδη σημειωθεί, την έκταση των προσπαθειών που πρέπει να συνεχίσουν να καταβάλλουν σε ορισμένους τομείς οι υποψήφιες χώρες, ώστε να προετοιμαστούν για την προσχώρηση. Για το λόγο αυτό κρίνεται σκόπιμο να καθοριστούν ενδιάμεσα στάδια υπό μορφή προτεραιοτήτων, με συγκεκριμένους στόχους που θα προσδιοριστούν σε συνεργασία με τα ενδιαφερόμενα κράτη· από την επίτευξη των στόχων αυτών θα εξαρτηθεί τόσο η έκταση της βοήθειας που θα χορηγηθεί όσο και η πρόοδος των εν εξελίξει διαπραγματεύσεων με την Πολωνία. Κατά την επιλογή των προτεραιοτήτων που απαριθμούνται στην αναθεωρημένη εταιρική σχέση για την προσχώρηση θεωρήθηκε ρεαλιστικό να αναμένεται ότι η Πολωνία θα είναι σε θέση να τις εκπληρώσει ή να τις προωθήσει σημαντικά εντός της προσεχούς διετίας (2002-2003). Στον κατάλογο αυτό υπογραμμίζονται τα θέματα που απαιτούν ιδιαίτερα επείγουσα δράση. Η πρόοδος που σημειώθηκε σχετικά με την τήρηση των προτεραιοτήτων της εταιρικής σχέσης 1999 για την προσχώρηση αξιολογείται στην περιοδική έκθεση 2001. Βάσει της αξιολόγησης αυτής διατυπώθηκαν οι προτεραιότητες της τρέχουσας εταιρικής σχέσης.Η Πολωνία υπέβαλε αναθεωρημένη μορφή του εθνικού της προγράμματος για την υιοθέτηση του κεκτημένου (ΕΠΥΚ) τον Ιούνιο 2001. Στο ΕΠΥΚ καθορίζονται χρονοδιάγραμμα υλοποίησης των προτεραιοτήτων και των ενδιαμέσων στόχων, το οποίο βασίζεται στην εταιρική σχέση 1999 για την προσχώρηση, καθώς και οι αναγκαίες διοικητικές δομές και οι αναγκαίοι δημοσιονομικοί πόροι.Η εταιρική σχέση για την προσχώρηση καθορίζει τους τομείς προτεραιότητας για την προετοιμασία προσχώρησης της Πολωνίας. Η Πολωνία οφείλει, ωστόσο, να αντιμετωπίσει όλα τα προβλήματα που επισημαίνονται στην περιοδική έκθεση 2001. Η Πολωνία πρέπει, ακόμη, να εκπληρώσει όλες τις δεσμεύσεις σχετικά με την εναρμόνιση των νομοθεσιών και την εφαρμογή του κεκτημένου που απορρέουν από την ευρωπαϊκή συμφωνία και τη διαδικασία διαπραγμάτευσης. Θα πρέπει, ακόμη, να τονιστεί ότι η ενσωμάτωση του κεκτημένου στο εθνικό δίκαιο δεν είναι καθαυτή επαρκής· είναι, ακόμη, αναγκαίο να διασφαλιστεί ότι αυτό πράγματι εφαρμόζεται βάσει προδιαγραφών ίδιων με εκείνες που ισχύουν στην Ένωση. Σε όλους τους τομείς που απαριθμούνται κατωτέρω, το κεκτημένο πρέπει να εφαρμοστεί αξιόπιστα και αποτελεσματικά.Με βάση την ανάλυση της περιοδικής έκθεσης της Επιτροπής καθορίστηκαν οι ακόλουθες προτεραιότητες και οι ενδιάμεσοι στόχοι για την Πολωνία. Οι προτεραιότητες αυτές παρουσιάζονται σύμφωνα με τη δομή της περιοδικής έκθεσης(1).Πολιτικά κριτήριαΔημοκρατία και κράτος δικαίου- Βελτίωση της λειτουργίας του δικαστικού συστήματος με τη λήψη μέτρων για την αναβάθμιση της διαδικασίας προσλήψεων, της κατάρτισης, της υλικοτεχνικής υποστήριξης και της υποστήριξης εργασιών γραφείου· βελτίωση της πρόσβασης του κοινού στη δικαιοσύνη· αναθεώρηση του βαθμού ασυλίας, σύμφωνα με τα διεθνή πρότυπα· καθιέρωση εθνικών προτύπων για την κατάρτιση των δικαστικών.- Συνέχιση της εφαρμογής της νομοθεσίας για τη δημόσια διοίκηση, με τη δέουσα προσοχή στο ζήτημα των αμοιβών και της εκπαίδευσης, και καθιέρωση μόνιμης ικανότητας για την κατάρτιση της δημόσιας διοίκησης, ιδίως όσον αφορά θέματα που σχετίζονται με το κεκτημένο.- Εφαρμογή συνεκτικής πολιτικής για την καταπολέμηση της διαφθοράς.Οικονομικά κριτήρια- Διατήρηση της μακροοικονομικής και της δημοσιονομικής σταθερότητας, με στόχο την εξασφάλιση μεσοπρόθεσμης σταθερότητας των δημοσίων οικονομικών.- Τελειοποίηση του θεσμικού πλαισίου της οικονομίας αγοράς και περαιτέρω πρόοδος προς την κατεύθυνση της υγιούς διαχείρισης της οικονομικής πολιτικής (ιδίως όσον αφορά τα προβλήματα διαχείρισης των δημοσίων δαπανών και της δημοσιονομικής αποκέντρωσης).- Συνέχιση της βελτίωσης της ανταγωνιστικότητας της πολωνικής οικονομίας και της αναβάθμισης των αρμοδιοτήτων κυρίως στις αγροτικές περιοχές και στις περιοχές των ανατολικών συνόρων, ειδικότερα με τη λήψη μέτρων για την ανάπτυξη των μικρομεσαίων επιχειρήσεων (ΜΜΕ) και την ανάπτυξη των ανθρώπινων πόρων.- Περαιτέρω πρόοδος των διαρθρωτικών μεταρρυθμίσεων, καθώς και βελτίωση της λειτουργίας των αγορών εργασίας και συνέχιση της διαδικασίας ιδιωτικοποίησης των κρατικών επιχειρήσεων, ιδίως στον ενεργειακό τομέα και στον τομέα των τελευταίων κρατικών χρηματοπιστωτικών οργανισμών.- Συνέχιση της αναδιάρθρωσης του τομέα σιδήρου και χάλυβα ιδίως (με την εφαρμογή μέτρων που εντάσσονται στο πλαίσιο γενικού τομεακού προγράμματος για την αποκατάσταση της βιωσιμότητας, περιλαμβανομένου του ελέγχου των κρατικών ενισχύσεων και της κατάλληλης μείωσης της ικανότητας)· ολοκλήρωση της αναδιάρθρωσης του τομέα του άνθρακα.- Αναδιάρθρωση των σιδηροδρόμων της Πολωνίας με στόχο την οικονομική βιωσιμότητα.- Συνέχιση της βελτίωσης της λειτουργίας της κτηματαγοράς και ολοκλήρωση του κτηματολογίου.Ικανότητα ανάληψης των υποχρεώσεων του μέλουςΕλεύθερη κυκλοφορία εμπορευμάτων- Ιδιαίτερα επείγουσα δράση: υιοθέτηση και εφαρμογή του παράγωγου δικαίου στον τομέα των φαρμακευτικών προϊόντων.- Συνέχιση της μεταφοράς των οδηγιών νέας προσέγγισης και των συνδεδεμένων ευρωπαϊκών προτύπων σε ισχύ.- Υιοθέτηση και εφαρμογή της νομοθεσίας για την τυποποίηση.- Συνέχιση, παράλληλα με την εξάλειψη του συστήματος έγκρισης πριν από τη διάθεση στην αγορά, της μεταφοράς και της εφαρμογής της νομοθεσίας στον τομέα των τροφίμων, του εξορθολογισμού και της ενίσχυσης της διοίκησης υγειονομικού ελέγχου, καθώς και της κατάρτισης των επιθεωρητών και των επιχειρηματιών τροφίμων.- Συνέχιση της μεταφοράς και της εφαρμογής της παραδοσιακής τομεακής νομοθεσίας, ιδίως στον τομέα των ιατρικών συσκευών, των χημικών ουσιών και των οχημάτων με κινητήρα.- Καθιέρωση ενός λειτουργούντος συστήματος επιτήρησης της αγοράς, καθώς και διαρθρώσεων εφαρμογής για όλους τους τομείς.- Υιοθέτηση και εφαρμογή προγράμματος για την εξάλειψη των τελευταίων μη δασμολογικών φραγμών πρόσβασης στην αγορά.- Κατάργηση, μέχρι το τέλος του 2002, της ρήτρας εθνικών προτιμήσεων στις δημόσιες συμβάσεις με τη χορήγηση, σε όλες τις κοινοτικές εταιρείες, πρόσβασης στις διαδικασίες ανάθεσης στην Πολωνία. Εφαρμογή του SIMAP (σύστημα πληροφόρησης για τις δημόσιες συμβάσεις).- Να ολοκληρωθεί η αναλυτική εξέταση της νομοθεσίας στους τομείς που δεν έχουν εναρμονιστεί με το κεκτημένο και να διασφαλιστεί ότι συμφωνεί με τα άρθρα 28-30 της συνθήκης, και να ολοκληρωθούν οι διοικητικές ρυθμίσεις για τη μελλοντική παρακολούθηση στον τομέα αυτό.Ελεύθερη κυκλοφορία προσώπων- Ενίσχυση των διοικητικών δομών για το συντονισμό των συστημάτων κοινωνικής ασφάλισης.- Ολοκλήρωση της εναρμόνισης στον τομέα της αμοιβαίας αναγνώρισης των επαγγελματικών προσόντων και τίτλων και θέσπιση των απαιτούμενων διοικητικών διαρθρώσεων.- Όσον αφορά τα επαγγελματικά προσόντα που αποκτώνται πριν από την εναρμόνιση, η Πολωνία οφείλει να προβεί κατά προτεραιότητα στη θέσπιση μέτρων που θα διασφαλίζουν ότι όλοι οι επαγγελματίες της μπορούν, αμέσως μετά την προσχώρηση, να ανταποκριθούν στις απαιτήσεις που καθορίζονται από τις οδηγίες.Ελεύθερη παροχή υπηρεσιών- Ιδιαίτερα επείγουσα δράση: Ανάπτυξη φορέων παρακολούθησης και ρυθμιστικών φορέων, ειδικότερα στον τομέα των χρηματοπιστωτικών υπηρεσιών.Ελεύθερη κυκλοφορία κεφαλαίων- Ιδιαίτερα επείγουσα δράση: τροποποίηση της τομεακής νομοθεσίας που περιορίζει τις άμεσες ξένες επενδύσεις, κατάργηση των περιορισμών που παραμένουν.- Ενίσχυση των ρυθμιστικών οργάνων και των οργάνων εποπτείας, περιλαμβανομένης της μονάδας χρηματοοικονομικών πληροφοριών.- Πλήρης ευθυγράμμιση της νομοθεσίας με τη δεύτερη οδηγία κατά της νομιμοποίησης προσόδων από παράνομες δραστηριότητες.- Σταδιακή ελευθέρωση των μεσοπρόθεσμων κινήσεων κεφαλαίου.- Εφαρμογή των συστάσεων της ειδικής ομάδας χρηματοοικονομικής δράσης.Εταιρικό δίκαιο- Ιδιαίτερα επείγουσα δράση: εφαρμογή του νόμου για την πνευματική ιδιοκτησία και τα συγγενή δικαιώματα και τις τροποποιήσεις αυτού.- Ιδιαίτερα επείγουσα δράση: Αναβάθμιση των μέσων τήρησης των δικαιωμάτων πνευματικής και βιομηχανικής ιδιοκτησίας σε διοικητικό και δικαστικό επίπεδο· αύξηση των προσπαθειών για την καταπολέμηση της πειρατείας και της αναπαραγωγής χωρίς άδεια εμπορευμάτων και ενίσχυση της κατάρτισης των οργάνων επιβολής του νόμου περιλαμβανομένων των δικαστών και των εισαγγελέων· βελτίωση του συντονισμού μεταξύ των οργάνων επιβολής.- Λήψη των αναγκαίων μέτρων για την εξασφάλιση ίσου επιπέδου προστασίας των δικαιωμάτων βιομηχανικής ιδιοκτησίας όσον αφορά τα φαρμακευτικά προϊόντα.Πολιτική ανταγωνισμού- Ιδιαίτερα επείγουσα δράση: βελτίωση της διαφάνειας και της ροής δεδομένων ειδικότερα όσον αφορά τις πληροφορίες για τις κρατικές ενισχύσεις για να εξασφαλισθεί η αξιόπιστη επιβολή.- Υιοθέτηση και εφαρμογή προγράμματος για την εναρμόνιση των υφιστάμενων ενισχύσεων σε ειδικές οικονομικές ζώνες.- Ανάλυση σε βάθος και εναρμόνιση με το κεκτημένο για τις κρατικές ενισχύσεις που χορηγούνται σε ευαίσθητους τομείς, ιδίως στην αυτοκινητοβιομηχανία και στον τομέα σιδήρου και χάλυβα.- Ενίσχυση των αρχών των αρμοδίων για τις κρατικές ενισχύσεις και τις αντιμονοπωλιακές διαδικασίες και εξασφάλιση του συντονισμού και της κατάρτισης σε όλα τα επίπεδα.- Διασφάλιση της επιβολής των κανόνων κατά των μονοπωλίων και των κανόνων για τις κρατικές ενισχύσεις. Αύξηση της ενημέρωσης των φορέων της αγοράς και των χορηγών βοήθειας όσον αφορά αυτούς τους κανόνες. Ενίσχυση της κατάρτισης του δικαστικού τομέα ειδικά για την καταπολέμηση των μονοπωλίων και τις κρατικές ενισχύσεις.Γεωργία- Ιδιαίτερα επείγουσα δράση: Αναβάθμιση της ικανότητας της γεωργικής διοίκησης και ολοκλήρωση των προετοιμασιών για την επιβολή και την πρακτική εφαρμογή των μηχανισμών διαχείρισης της Κοινής Γεωργικής Πολιτικής (ΚΓΠ), ειδικότερα, του ολοκληρωμένου συστήματος διαχείρισης και ελέγχου, του Οργανισμού Πληρωμών και του συστήματος διαχείρισης των ποσοστώσεων για το γάλα, καθώς και για την τυπική και ουσιαστική εφαρμογή της κτηνιατρικής νομοθεσίας, της φυτοϋγειονομικής νομοθεσίας και της νομοθεσίας για την ασφάλεια των τροφίμων.- Ενίσχυση των απαραίτητων διοικητικών δομών για το σχεδιασμό, την εφαρμογή, τη διαχείριση, την παρακολούθηση, τον έλεγχο και την αξιολόγηση των αγροτικών αναπτυξιακών προγραμμάτων που χρηματοδοτούνται από την ΕΚ.- Ιδιαίτερα επείγουσα δράση: εναρμόνιση και εφαρμογή της κτηνιατρικής νομοθεσίας και των προτύπων ασφάλειας των τροφίμων.- Αναβάθμιση των κανόνων επιθεώρησης ειδικότερα στα μελλοντικά εξωτερικά σύνορα και συνέχιση της εφαρμογής του προγράμματος ανάπτυξης των συνοριακών σταθμών της κτηνιατρικής και φυτοϋγειονομικής διοίκησης. Ολοκλήρωση του συστήματος αναγνώρισης και καταγραφής ζώων. Εφαρμογή εθνικών προγραμμάτων δημιουργίας εργαστηρίων για πειραματικούς και διαγνωστικούς σκοπούς, ιδίως του εθνικού εργαστηρίου αναφοράς· παροχή της κατάλληλης εκπαίδευσης σε όλα τα επίπεδα σχετικά με την κοινοτική νομοθεσία σε θέματα παρακολούθησης των νόσων και υγείας των ζώων.- Πλήρης μεταφορά στο εσωτερικό δίκαιο της νομοθεσίας για τις μεταδοτικές σπογγώδεις εγκεφαλοπάθειες, τα φυτοϋγειονομικά "διαβατήρια", τα ανώτατα όρια καταλοίπων, τη διατροφή των ζώων και διασφάλιση της τυπικής και ουσιαστικής εφαρμογής, συμπεριλαμβανομένης της διάγνωσης ασθενειών των ζώων και δη των μεταδοτικών σπογγωδών εγκεφαλοπαθειών, σύμφωνα με το κεκτημένο.- Συνέχιση της αναβάθμισης των βιομηχανικών μονάδων επεξεργασίας γεωργικών προϊόντων ούτως ώστε να είναι σε θέση να τηρούν τα κοινοτικά πρότυπα και τη νομοθεσία όσον αφορά την ασφάλεια τροφίμων. Εφαρμογή συστήματος ελέγχου της υγιεινής στον τομέα των τροφίμων και της επεξεργασίας ζωικών αποβλήτων· εκσυγχρονισμός της γαλακτοκομικής κτηνοτροφίας και των προγραμμάτων ελέγχου των καταλοίπων και καταπολέμησης των ζωικών ασθενειών.Αλιεία- Ολοκλήρωση της θέσπισης κατάλληλων διοικητικών δομών και εξοπλισμού σε κεντρικό και περιφερειακό επίπεδο, για να διασφαλισθεί η εφαρμογή της Κοινής Αλιευτικής Πολιτικής· διαχείριση των πόρων, επιθεώρηση και έλεγχος των αλιευτικών δραστηριοτήτων, οργάνωση της αγοράς, διαρθρωτικά προγράμματα συγχρηματοδοτούμενα από το χρηματοδοτικό μέσο προσανατολισμού της αλιείας, νηολόγιο αλιευτικών σκαφών και σχέδιο διαχείρισης της ικανότητας του στόλου σύμφωνα με τους διαθέσιμους αλιευτικούς πόρους.Πολιτική μεταφορών- Συνέχιση της εναρμόνισης της νομοθεσίας και ενίσχυση της διοικητικής ικανότητας στον τομέα των οδικών μεταφορών (ειδικότερα, όσον αφορά την πρόσβαση στο επάγγελμα, τις τεχνικές προδιαγραφές και τα πρότυπα ασφαλείας, το βάρος των αξόνων τροχών και τις διαστάσεις) και των θαλάσσιων μεταφορών (καταγραφή των πλοίων, πρότυπα για την ασφάλεια στη θάλασσα και απαιτήσεις ταξινόμησης)· συνέχιση της εναρμόνισης και καθιέρωση των απαραίτητων διοικητικών δομών στον τομέα των αεροπορικών μεταφορών (ιδίως όσον αφορά την ασφάλεια των αεροπορικών μεταφορών και τη διαχείριση της εναέριας κυκλοφορίας).- Συνέχιση της εναρμόνισης της νομοθεσίας και της αναδιάρθρωσης του σιδηροδρομικού τομέα ενόψει της εφαρμογής του αναθεωρημένου κεκτημένου για τους σιδηροδρόμους· ιδιαίτερη έμφαση στη δημιουργία ανεξάρτητου διαχειριστή της υποδομής και κανονιστικού φορέα.- Συνέχιση της νομοθετικής εναρμόνισης, λαμβανομένης υπόψη της πιο πρόσφατης εξέλιξής της, και ενίσχυση της διοικητικής ικανότητας στον τομέα της ασφάλειας στη θάλασσα (ειδικότερα όσον αφορά την υποβολή αναφορών των πλοίων, τις προδιαγραφές ασφάλειας στη θάλασσα και τις προδιαγραφές κατάταξης) ώστε να βελτιωθεί η ικανότητα κράτους σημαίας του πολωνικού στόλου.Φορολογία- Εναρμόνιση της νομοθεσίας με ιδιαίτερη έμφαση στους συντελεστές ΦΠΑ και ειδικών φόρων κατανάλωσης, περιλαμβανομένου του μεταβατικού καθεστώτος ΦΠΑ.- Εξάλειψη των δασμών που εισάγουν διακρίσεις σε βάρος των εισαγωγών από την Κοινότητα.- Συμμόρφωση των νέων φορολογικών μέτρων και των υφιστάμενων νόμων προς τις αρχές του κώδικα δεοντολογίας για τη φορολογία των επιχειρήσεων.- Εφαρμογή εθνικής στρατηγικής για τη βελτίωση της είσπραξης φόρων και ενίσχυση της φορολογικής διοίκησης ειδικότερα όσον αφορά τις διαδικασίες ελέγχου και επιβολής, τη συνεργασία μεταξύ διοικητικών αρχών και την αμοιβαία συνδρομή.- Εφαρμογή της οδηγίας για την κατοχή και κυκλοφορία προϊόντων που υπόκεινται σε ειδικούς φόρους κατανάλωσης.- Ιδιαίτερα επείγουσα δράση: Ανάπτυξη συστημάτων τεχνολογίας των πληροφοριών για την ανταλλαγή ηλεκτρονικών δεδομένων με την Κοινότητα και τα κράτη μέλη της.Οικονομική και νομισματική ένωση- Εδραίωση της ανεξαρτησίας της Εθνικής Τράπεζας της Πολωνίας.Στατιστικές- Περαιτέρω βελτίωση της ποιότητας και του πεδίου εφαρμογής των στατιστικών· χορήγηση των κατάλληλων πόρων για την περαιτέρω ενίσχυση της στατιστικής ικανότητας, μεταξύ άλλων, σε περιφερειακό επίπεδο.- Περαιτέρω προσαρμογή και εναρμόνιση των γεωργικών στατιστικών και των στατιστικών συστημάτων.Απασχόληση και κοινωνικές υποθέσεις- Ολοκλήρωση της εναρμόνισης και διασφάλιση της δέουσας εφαρμογής της κοινοτικής νομοθεσίας στον τομέα του εργατικού δικαίου, της ίσης μεταχείρισης ανδρών και γυναικών και της υγείας και ασφάλειας κατά την εργασία. Ενίσχυση των συναφών διοικητικών διαρθρώσεων και των διαρθρώσεων επιβολής, περιλαμβανομένων των επιθεωρήσεων εργασίας. Θέσπιση νομοθεσίας κατά των διακρίσεων και εκπόνηση χρονοδιαγράμματος για την εφαρμογή της.- Εναρμόνιση του εθνικού συστήματος εποπτείας και ελέγχου όσον αφορά τις μεταδοτικές ασθένειες, την παρακολούθηση της υγείας και ενημέρωση με εκείνο της Κοινότητας.- Συνέχιση της στήριξης των προσπαθειών των κοινωνικών εταίρων για την ανάπτυξη ικανότητας, ιδίως ενόψει του μελλοντικού ρόλου τους στη χάραξη και στην εφαρμογή κοινωνικής πολιτικής και πολιτικής απασχόλησης στην Κοινότητα, καθώς και στο Ευρωπαϊκό Κοινωνικό Ταμείο, ειδικότερα μέσω αυτόνομου διμερούς κοινωνικού διαλόγου.- Προετοιμασία εθνικής στρατηγικής, περιλαμβανομένης της συλλογής δεδομένων, με στόχο τη μελλοντική συμμετοχή στην ευρωπαϊκή στρατηγική για την κοινωνική ένταξη.Ενέργεια- Συνέχιση των προετοιμασιών για την εσωτερική αγορά ενέργειας (ολοκλήρωση της εναρμόνισης με τις οδηγίες ηλεκτρικής ενέργειας και φυσικού αερίου, καθώς και της εξάλειψης των στρεβλώσεων των τιμών και της εδραίωσης του ρυθμιστικού φορέα).- Συνέχιση της εναρμόνισης με τις απαιτήσεις πετρελαϊκών αποθεμάτων με διαφάνεια και χωρίς διακρίσεις, και πραγματοποίηση προόδου προς την κατεύθυνση της σύστασης αποθεμάτων ασφαλείας, καθώς και των απαραίτητων επενδύσεων, για την κάλυψη αναγκών 90 ημερών.- Βελτίωση της αποδοτικότητας της ενέργειας, ενίσχυση της χρήσης ανανεώσιμων πηγών ενέργειας και των σχετικών θεσμικών οργάνων στον τομέα αυτό.- Εφαρμογή των συστάσεων που περιέχονται στην έκθεση του Συμβουλίου με θέμα την πυρηνική ασφάλεια στο πλαίσιο της διεύρυνσης με έμφαση στις προτεραιότητες που αυτή καθορίζει.Τηλεπικοινωνίες και τεχνολογίες των πληροφοριών- Ιδιαίτερα επείγουσα δράση: Ολοκλήρωση της εναρμόνισης με το κεκτημένο και διασφάλιση διαφανούς και αποτελεσματικής εφαρμογής.- Εδραίωση της εθνικής κανονιστικής αρχής για τις τηλεπικοινωνίες.Πολιτική στον πολιτιστικό και οπτικοακουστικό τομέα- Ολοκλήρωση της εναρμόνισης της νομοθεσίας και ενίσχυση των δυνατοτήτων της ανεξάρτητης κανονιστικής ραδιοτηλεοπτικής αρχής.Περιφερειακή πολιτική και συντονισμός των διαρθρωτικών μέσων- Εκπόνηση εθνικού αναπτυξιακού σχεδίου και καθορισμός των διαρθρώσεων εφαρμογής του τελικού σχεδίου.- Καθορισμός των αρμόδιων φορέων για την εφαρμογή των διαρθρωτικών ταμείων και του ταμείου συνοχής, ειδικότερα των φορέων διαχείρισης και πληρωμών. σαφής καταμερισμός αρμοδιοτήτων.- Διασφάλιση αποτελεσματικού διυπουργικού συντονισμού και αποσαφήνιση των αρμοδιοτήτων σε θέματα περιφερειακής πολιτικής.- Δημιουργία των απαιτούμενων συστημάτων παρακολούθησης και αξιολόγησης των διαρθρωτικών ταμείων, ειδικότερα, για την εκ των προτέρων αξιολόγηση και για τη συγκέντρωση και την επεξεργασία των στατιστικών στοιχείων και των σχετικών δεικτών καθώς και των περιφερειακών στατιστικών για τους σκοπούς της εκ των προτέρων αξιολόγησης.- Βελτίωση του δημοσιονομικού συστήματος σύμφωνα με τα πρότυπα των διαρθρωτικών ταμείων· καθιέρωση μηχανισμών δημοσιονομικού ελέγχου για τη διαχείριση των διαρθρωτικών ταμείων, δημιουργία των μελλοντικών αρχών διαχείρισης και πληρωμών για τα διαρθρωτικά ταμεία και κατάλληλη επάνδρωση αυτών.- Ανάπτυξη της τεχνικής προπαρασκευής των έργων που είναι επιλέξιμα για ενίσχυση από τα διαρθρωτικά ταμεία και το ταμείο συνοχής (σειρά έργων).Περιβάλλον- Ολοκλήρωση της μεταφοράς του κεκτημένου, με ιδιαίτερη έμφαση στην ποιότητα των υδάτων (με υιοθέτηση του νόμου για τα ύδατα και των συναφών υπουργικών κανονισμών) και στη βιομηχανική ρύπανση.- Συνέχιση της εφαρμογής του κεκτημένου, ειδικότερα όσον αφορά την ποιότητα του ατμοσφαιρικού αέρα (καθώς και τη βελτίωση του δικτύου ελέγχου), τη διαχείριση των αποβλήτων (με την πλήρη εφαρμογή της οδηγίας για τα απόβλητα και της οδηγίας για τα επικίνδυνα απόβλητα, με την κατάρτιση σχεδίων διαχείρισης αποβλήτων και με τη βελτίωση του συστήματος ανάκτησης και επιλογής), την ποιότητα των υδάτων (με ιδιαίτερη έμφαση στην επεξεργασία αποβλήτων σε οικισμούς με ισοδύναμο πληθυσμού πάνω από 100000, με την καθιέρωση μητρώου καταγραφής απόρριψης επικίνδυνων ουσιών, με την πλήρη εφαρμογή των οδηγιών για τα πόσιμα ύδατα, για την ποιότητα των επιφανειακών υδάτων και τη νιτρορύπανση γεωργικής προέλευσης) και τη βιομηχανική ρύπανση (περιλαμβανομένου του ολοκληρωμένου συστήματος έκδοσης αδειών στο πλαίσιο της οδηγίας για την ολοκληρωμένη πρόληψη και τον έλεγχο της ρύπανσης).- Συνέχιση της ενίσχυσης της διοικητικής ικανότητας, και της ικανότητας παρακολούθησης και της επιβολής σε εθνικό, περιφερειακό και τοπικό επίπεδο, με ιδιαίτερη έμφαση στο σχεδιασμό και στην έκδοση αδειών και στη δημιουργία των θεσμικών διαρθρώσεων για την εφαρμογή των οδηγιών στον τομέα των χημικών ουσιών (και των εγκεκριμένων εργαστηρίων) καθώς και στον τομέα της προστασίας της φύσης.- Συνέχιση της ενσωμάτωσης των απαιτήσεων περιβαλλοντικής προστασίας στον καθορισμό και στην εφαρμογή όλων των άλλων τομεακών πολιτικών με σκοπό την προώθηση της αειφόρου ανάπτυξης.Προστασία των καταναλωτών και της υγείας- Συνέχιση της εναρμόνισης της νομοθεσίας, ενίσχυση των μηχανισμών επιτήρησης της αγοράς και επιβολής μέσω της ενίσχυσης των οργανώσεων και της ευαισθητοποίησης των καταναλωτών.Συνεργασία στον τομέα της δικαιοσύνης και των εσωτερικών υποθέσεων- Διασφάλιση της δέουσας εφαρμογής του προγράμματος δράσης για τη συμφωνία του Σένγκεν.- Συνέχιση των προετοιμασιών για τη μελλοντική συμμετοχή στο Σύστημα Πληροφοριών Σένγκεν με την ανάπτυξη εθνικών βάσεων δεδομένων και μητρώων.- Συνέχιση των προσπαθειών για την αναβάθμιση του εξοπλισμού και της επάνδρωσης στα σημεία συνοριακών διελεύσεων, αλλά και στην πράσινη και στην μπλε συνοριακή γραμμή και, ειδικότερα, στα μελλοντικά εξωτερικά σύνορα της Ένωσης· χορήγηση επαρκών δημοσιονομικών και διοικητικών πόρων· πλήρης εναρμόνιση με την κοινή πολιτική των θεωρήσεων διαβατηρίων.- Διασφάλιση της πλήρους συνεργασίας των εθνικών υπηρεσιών επιβολής του νόμου με τους κοινοτικούς ομολόγους τους με τη χορήγηση της απαραίτητης διοικητικής και υλικοτεχνικής στήριξης· εναρμόνιση των πρακτικών προστασίας δεδομένων· εναρμόνιση της διασυνοριακής εποπτείας, καθιέρωση συντονισμένων υπηρεσιών καταπολέμησης του εγκλήματος αποκλειστικά πολιτικού χαρακτήρα.- Υιοθέτηση και εφαρμογή στρατηγικής για την καταπολέμηση του οργανωμένου εγκλήματος (από την πρόληψη στη δίωξη)· καταπολέμηση της σωματεμπορίας· υιοθέτηση και εφαρμογή εθνικής στρατηγικής κατά των ναρκωτικών· δημιουργία εθνικού ειδικευμένου κέντρου για τα ναρκωτικά που θα συνεργάζεται με το Ευρωπαϊκό Κέντρο Παρακολούθησης των Ναρκωτικών και της Τοξικομανίας· αποτελεσματική αντιμετώπιση των προβλημάτων που αφορούν τη νομιμοποίηση παράνομων προσόδων και το οικονομικό έγκλημα.- Βελτίωση της συνεργασίας μεταξύ αστυνομικών αρχών, άλλων οργάνων επιβολής του νόμου και της δικαστικής εξουσίας, ιδίως για την ενίσχυση της καταπολέμησης του οργανωμένου εγκλήματος και την εξάλειψη αποφυγή αλληλοεπικαλύψεων κατά τη διενέργεια ανακρίσεων.- Λήψη των αναγκαίων μέτρων για την εφαρμογή των κοινοτικών μέσων στον τομέα της δικαστικής συνεργασίας σε αστικές υποθέσεις.- Λήψη των αναγκαίων μέτρων για την ολοκλήρωση της εναρμόνισης με τη σύμβαση για την προστασία των οικονομικών συμφερόντων των Ευρωπαϊκών Κοινοτήτων, και με τα πρωτόκολλα αυτής.Τελωνειακή ένωση- Ιδιαίτερα επείγουσα δράση: πλήρης εφαρμογή της επιχειρησιακής στρατηγικής για τα τελωνεία εντός των χρονικών ορίων που έχουν τεθεί και, ειδικότερα, εφαρμογή της στρατηγικής της τελωνειακής διοίκησης της Πολωνίας στον τομέα της τεχνολογίας των πληροφοριών. Ανάπτυξη συστημάτων τεχνολογίας των πληροφοριών για την ανταλλαγή ηλεκτρονικών δεδομένων μεταξύ της Κοινότητας και της Πολωνίας.- Ενίσχυση της ολοκληρωμένης διαχείρισης των συνόρων - ειδικότερα της συνεργασίας με τις αντίστοιχες εθνικές υπηρεσίες και τις γειτονικές χώρες για την καθιέρωση κοινών και ολοκληρωμένων μεθόδων εργασίας.- Εφαρμογή του ενοποιημένου δασμολογίου και της στρατηγικής εκσυγχρονισμού της τελωνειακής διοίκησης, μεταξύ άλλων και σε περιφερειακό επίπεδο.- Διασφάλιση της ομοιόμορφης εφαρμογής του τελωνειακού κώδικα στο σύνολο της επικράτειας.- Ολοκλήρωση της εναρμόνισης όσον αφορά τις απλουστευμένες διαδικασίες· ενίσχυση της διοικητικής και λειτουργικής ικανότητας των πολωνικών τελωνείων (ιδίως όσον αφορά τη συνοριακή διαχείριση και το συντονισμό με άλλους φορείς επιβολής του νόμου).- Συνεχείς προσπάθειες για την καταπολέμηση της τελωνειακής απάτης.Εξωτερικές σχέσεις- Λήψη των αναγκαίων μέτρων για να διασφαλισθεί η επαναδιαπραγμάτευση ή η ανάκληση μέχρι την προσχώρηση, όλων των διεθνών συνθηκών ή συμφωνιών καθώς και των διμερών επενδυτικών συνθηκών που δεν συμφωνούν με το κεκτημένο.Δημοσιονομικός έλεγχος- Ιδιαίτερα επείγουσα δράση: ολοκλήρωση του εγγράφου πολιτικής για τον εσωτερικό δημοσιονομικό έλεγχο και το συναφές παράγωγο δίκαιο σε εθνικό και περιφερειακό επίπεδο· σύσταση κεντρικής μονάδας για το συντονισμό και την εναρμόνιση της μεθοδολογίας δημοσιονομικής διαχείρισης και ελέγχου καθώς και εσωτερικού ελέγχου για το σύνολο της κρατικής διοίκησης· σύσταση μονάδων εσωτερικού ελέγχου στα κέντρα δαπανών.- Καθιέρωση της λειτουργικής ανεξαρτησίας των εσωτερικών ελεγκτών τόσο σε κεντρικό όσο και σε αποκεντρωμένο επίπεδο. Ενίσχυση των μηχανισμών εσωτερικού ελέγχου σε όλα τα επίπεδα μέσω της βελτίωσης της διοικητικής ικανότητας.- Ενίσχυση της εννοίας της ευθύνης των διαχειριστών και της πρακτικής εφαρμογής της.- Συμμόρφωση των δραστηριοτήτων του Ανώτατου Ελεγκτικού Συνεδρίου με τα διεθνή και τα κοινοτικά πρότυπα.- Εδραίωση της μονάδας καταπολέμησης της απάτης.- Συνέχιση των προσπαθειών για τη διασφάλιση της ορθής χρήσης, του ελέγχου, της παρακολούθησης και της αξιολόγησης της προενταξιακής χρηματοδότησης της ΕΚ, ως βασικού δείκτη της ικανότητας της Πολωνίας να εφαρμόσει το κεκτημένο στον τομέα του δημοσιονομικού ελέγχου.5. ΠρογραμματισμόςΓια το διάστημα 2000-2006, παράλληλα με το Phare, η χρηματοδοτική βοήθεια προς την Πολωνία περιλαμβάνει και τη στήριξη προενταξιακών μέτρων αγροτικής και γεωργικής ανάπτυξης στο πλαίσιο του προενταξιακού μέσου SAPARD [κανονισμός (ΕΚ) αριθ. 1268/1999 του Συμβουλίου, ΕΕ L 161 της 26.6.1999, σ. 87] και στήριξη έργων υποδομής στον τομέα του περιβάλλοντος και των μεταφορών στο πλαίσιο του διαρθρωτικού μέσου ISPA [κανονισμός (ΕΚ) αριθ. 1267/1999 του Συμβουλίου, ΕΕ L 161 της 26.6.1999, σ. 73], το οποίο δίδει έμφαση σε μέτρα παρόμοια με εκείνα του ταμείου συνοχής για την προενταξιακή περίοδο. Με τη βοήθεια των εθνικών αυτών χορηγήσεων, η Πολωνία μπορεί επίσης να χρηματοδοτήσει μέρος της συμμετοχής της σε κοινοτικά προγράμματα, συμπεριλαμβανομένων των προγραμμάτων-πλαισίων έρευνας και τεχνολογικής ανάπτυξης και των προγραμμάτων στους τομείς της εκπαίδευσης και των επιχειρήσεων. Εξάλλου, η Πολωνία θα έχει πρόσβαση στη χρηματοδότηση από πολυκρατικά και οριζόντια προγράμματα που έχουν άμεση σχέση με το κεκτημένο. Όλα τα επενδυτικά έργα θα πρέπει να συγχρηματοδοτούνται συστηματικά από τα υποψήφια κράτη. Η Επιτροπή συνεργάζεται από το 1998 με την Ευρωπαϊκή Τράπεζα Επενδύσεων και με τα διεθνή χρηματοπιστωτικά ιδρύματα, ιδίως με την Ευρωπαϊκή Τράπεζα Ανασυγκρότησης και Ανάπτυξης και την Παγκόσμια Τράπεζα, προκειμένου να διευκολυνθεί η συγχρηματοδότηση έργων που σχετίζονται με προενταξιακές προτεραιότητες.6. ΠροϋποθέσειςΗ κοινοτική βοήθεια για τη χρηματοδότηση έργων από τα τρία προενταξιακά μέσα, τουτέστιν, το Phare, το ISPA και το SAPARD, προϋποθέτει την τήρηση, εκ μέρους της Πολωνίας, των υποχρεώσεών της που απορρέουν από την ευρωπαϊκή συμφωνία, την περαιτέρω πρόοδο προς την κατεύθυνση της εκπλήρωσης των κριτηρίων της Κοπεγχάγης και, ιδίως, την πρόοδο όσον αφορά την εκπλήρωση των ειδικών κριτηρίων που καθορίζονται στην παρούσα αναθεωρημένη εταιρική σχέση για την προσχώρηση. Η μη τήρηση αυτών των γενικών προϋποθέσεων θα μπορούσε να ωθήσει το Συμβούλιο να αποφασίσει την αναστολή της χρηματοδοτικής βοήθειας βάσει του άρθρου 4 του κανονισμού (EΚ) αριθ. 622/98.7. ΠαρακολούθησηΗ εφαρμογή της εταιρικής σχέσης για την προσχώρηση παρακολουθείται στο πλαίσιο της ευρωπαϊκής συμφωνίας. Όπως τονίστηκε κατά το Ευρωπαϊκό Συμβούλιο του Λουξεμβούργου, είναι σημαντικό τα όργανα της ευρωπαϊκής συμφωνίας να εξακολουθήσουν να αποτελούν το πλαίσιο εντός του οποίου μπορεί να εξεταστεί η υιοθέτηση και η εφαρμογή του κεκτημένου. Οι σχετικοί τομείς της εταιρικής σχέσης για την προσχώρηση συζητούνται από την αρμόδια υποεπιτροπή. Η επιτροπή σύνδεσης συζητεί τις γενικές εξελίξεις, την επιτευχθείσα πρόοδο και τα προβλήματα που ανακύπτουν όσον αφορά την τήρηση των προτεραιοτήτων και την επίτευξη των ενδιάμεσων στόχων της εταιρικής σχέσης, καθώς και ειδικότερα θέματα που της υποβάλλουν οι υποεπιτροπές.Η επιτροπή διαχείρισης του Phare μεριμνά ώστε οι ενέργειες που χρηματοδοτούνται βάσει των τριών προενταξιακών μέσων, δηλαδή του Phare, του ISPA και του SAPARD, να είναι συμβατές μεταξύ τους καθώς και με τις εταιρικές σχέσεις για την προσχώρηση, όπως προβλέπεται στο συντονιστικό κανονισμό [κανονισμός (ΕΚ) αριθ. 1266/1999 του Συμβουλίου, ΕΕ L 161 της 26.6.1999, σ. 68].Η εταιρική σχέση για την προσχώρηση θα εξακολουθήσει να τροποποιείται όπως κρίνεται αναγκαίο, σύμφωνα με το άρθρο 2 του κανονισμού (ΕΚ) αριθ. 622/98.(1) Η σειρά παρουσίασης είναι αυτή που χρησιμοποιείται στην περιοδική έκθεση 2000.